Grobari, ne bojte se, Partizan i sa tri boda može do Evrope! - Sportske.net\nGrobari, ne bojte se, Partizan i sa tri boda može do Evrope!\nMalo je onih koji su pre početka sezone mislili da bi Partizan mogao da strepi za izlazak u Evropu, ali crno-bele i nakon trijumfa nad ekipom Mladosti čeka težak posao.\n"Žutica" u Humskoj, ovo su posledice"Žutica" u Humskoj, ovo su poslediceSavo otkrio šta je bilo bolje od očekivanog, ali jedan aspekt igre mu je i dalje neobjašnjivSavo otkrio šta je bilo bolje od očekivanog, ali jedan aspekt igre mu je i dalje neobjašnjivPrelazna ocena za trojicu, tu je i savet za Upravu! (TVITOVI)\nTri kola ostalo je do kraja sezone u Super ligi Srbije, a još uvek zvanično ništa nije rešeno po pitanju šampionske titule, plasmana u Evropu i opstanka u ligi.\nCrvena zvezda bi u nedelju pobedom nad Lučanima zvanično odbranila zvanje šampiona, Radnički iz Niša će svakako biti drugi, dok će borba za treće i četvrto mesto trajati do poslednjeg minuta superligaške sezone.\nPartizan je zbog nefudbalskih okolnosti i problema unutar samog kluba došao u poziciju da se bori za mesto koje vodi u Evropu, a svoje šanse da u toj misiji uspe juče je značajno uvećao trijumfom nad jednim od direktnih konkurenata.\nPobedom nad ekipom Mladosti (2:1) crno-beli su preuzeli četvrto mesto na tabeli sa bodom više u odnosu na jučerašnjeg rivala, a ista je razlika između Partizana i trećeplasiratnog Čukaričkog.\nPartizan u Evropu može na dva načina. Osvajanjem trofeja u Kupu ili treće pozicije na tabeli, a ne treba zaboraviti da i četvrto mesto garantuje izlazak u Evropu ukoliko Kup osvoji tim koji zauzima neku od prve tri pozicije na tabeli što u ovom slučaju mogu da budu Crvena zvezda i Radnički iz Niša.\nLučanska Mladost je unapred otpisana jer je prvu polufinalnu utakmicu Kupa Srbije izgubila ubedljivim rezultatom i utisak je da Lučanci samo kroz prvenstvo mogu do četvrtog mesta i novog evropskog izleta.\nGledajući raspored, utisak je da se Partizan nalazi u najpovoljnijoj poziciji kada se porede ekipe koje se bore za treće i četvrto mesto. "Parni Valjak" u poslednja tri kola igra protiv timova koji nemaju takmičarskih ambicija, a dve od tri utakmice odigraće na domaćem terenu.\nNajteže će biti ekipi Mladosti koju čeka gostovanje dvema prvoplasiranim ekipama, a između ta dva susreta ugostiće Čukarički. Mnogo toga u borbi za mesta koja vode u Evropu moglo bi da bude rešeno upravo nakon pomenutog susreta u Lučanima između Mladosti i Čukaričkog, ali ne treba trčati pred rudu.\nUkoliko za vikend Partizan i Čukarički opravdaju uloge favorita u duelima sa Napretkom i Proleterom, a Crvena zvezda savlada Mladost, Lučanci bi došli u gotovo bezizlaznu poziciju, a druga dva takmaca u borbi za Evropu nadomak ostvarenja konačnog cilja.\nPotom bi usledila izuzetno važna utakmica između Mladosti i Čukaričkog gde bi trijumf domaće vratio u život, a eventualni poraz definitivno eliminisao iz borbe za treće i četvrto mesto. Partizan bi u takvoj konstelaciji stvari jurio trijumf u Novom Sadu i čekao vest o remiju u Lučanima ili porazu Mladosti, što bi mu na kraju donelo siguran plasman u Evropu.\nNakon svega rečenog jasno je da Partizan sa dve pobede u sledeće dve utakmice rešava pitanje plasmana u Evropu, mada postoji računica u kojoj bi crno-belima i tri boda sa sledećeg meča donela plasman u kvalifikacije za Ligu Evrope, ali samo u slučaju da Mladost izgubi od Zvezde i ne savlada Čukarički.\n3. Čukarički 34 17 10 7 58:34 +24 34\n4. Partizan 34 17 9 8 52:26 +26 33\n5. Mladost 34 16 7 11 46:33 +13 32


Платформа о раду - Просвјета Аустрија\nPlatforma o radu SPKD Prosvjeta Austrija\nImajući u vidu da je veliki broj Srba odabrao Republiku Austriju kao svoju državu u kojoj imaju nameru da žive i rade, te tako obezbede duhovni, ekonomski i kulturni prosperitet za sebe, svoju porodicu i okruženje u kome žive;\nU cilju boljeg upoznavanja i razumevanja austrijskog i srpskog naroda, svesni da ova dva naroda imaju ogromnu kulturnu baštinu, kojom se mogu podičiti među ostalim evropskim i svetskim narodima;\nŽeleći da se iskoriste prednosti dvojezične pismenosti i obrazovanja, multikulturalnosti i suživota u multietničkim sredinama;\nSrpsko prosvetno i kulturno društvo „Prosvjeta“, odbor u Austriji, objavljuje:\nPLATFORMU o budućem radu\n1. SPKD „Prosvjeta“ odbor u Austriji (u daljem tekstu Društvo) okuplja one članove koji srpski narod, kulturu, jezik, pismo, istoriju i tradiciju posmatraju kao nedeljivu celinu, bez obzira na poreklo, mesto života, stvaranja ili delovanja.\n2. Društvo će svojim aktivnostima nastojati da neguje, razvija i podiže opštu kulturu i obrazovanje srpskog naroda koji živi u Republici Austriji i svih ostalih koji to žele da ostvare u okviru Društva.\n3. Društvo je odlučno da razvija svest kod srpskog naroda u Austriji o potrebi znanja srpskog jezika, ćiriličnog pisma, osećaja pripadnost pravoslavnoj duhovnosti, srpskoj kulturi, tradiciji i istoriji, kao neotuđivim elementima evropskih vrednosti.\n4. Društvo će putem predavanja, diskusija, književnih večeri, integrativnih projekata, kulturnih manifestacija, književnog izdavaštva i nastave na maternjem jeziku, razmene informacija, zajedničkog druženja, međusobnog poštovanja i uvažavanja nastojati da srpskom narodu i srpskim prijateljima u Austriji pokaže, predstavi i približi ono što je najbolje i najnaprednije u istoriji, kulturi, estetici i etici srpskog naroda.\n5. Društvo će sva kulturna, obrazovna, prosvetna, informativna i druga udruženja i društva, koja sa istim ili sličnim ciljevima deluju u Republici Austriji smatrati bratskim i biće otvoreno za saradnju sa njima. Zajedničko delovanje i udruživanje radi postizanja opšteg dobra za srpsku zajednicu, srpske prijatelje i ostale građane Austrije je važna karakteristika Društva.\n6. Društvo će delovati javno i držaće širom otvorena vrata za sve austrijske prijatelje, kao i prijatelje iz drugih etničkih grupa u Austriji.


Očekivano - Antiću poziv da dostavi dokaze o nameštanju! - Sportske.net\nOčekivano - Antiću poziv da dostavi dokaze o nameštanju!\nBilo je jasno da se neće završiti na izjavama Dragana Antića. Predsednik i trener Dinama moraće da dokaže svoje optužbe.\nRecko ima "onu stvar" - Prljav veš kulja iz ormana!''Recko'' odmah ''promenio ploču'', sad najavljuje pojačanja!Komšije odgovorile Recku: "Dinamo ne zaslužuje neartikulisanog primitivca"Sezona završena, cirkus se nastavlja, ''Recko'' optužuje redom, potkačio i Partizan!Bes u Dinamu posle baraža, odmah našli ''krivca'' za ispadanje?!\nOficir za integritet Fudbalskog saveza Srbije Ivan Petrić pozvao je danas trenera i predsednika Dinama iz Vranja Dragana Antića da FSS-u dostavi sve dokaze koje ima o navodnim nameštenim utakmicama.\nNa te navode danas je reagovao FSS, odnosno oficir za integritet koji je naveo da ima obavezu da reaguje "zbog skandaloznih i netačnih izjava Dragana Antića, kao i zlonamernih insinuacija kojima se narušava integritet elitnog takmičenja".\n"Pogotovo sam iznenađen jer te optužbe dolaze od strane osobe veoma sumnjivog sportskog morala i kredibiliteta, osobe željne pažnje i medijskog senzacionalizma", navodi se u saopštenju Petrić.\nPetrić je istakao da sumnja ne znači da je neka utakmica automatski i nameštena, odnosno da svaka informacija mora proći analizu stručnih službi Saveza zaduženih za integritet takmičenja.\n"Zbog svega navedenog, pozivam Dragana Antića, predsednika kluba koji je kažnjen zbog nečasnih radnji u fudbalu, da podnese nadležnim organima FSS sve dokaze koje ima o 'nameštenim utakmicama'", naveo je Petrić.\n"Za neprijavljivanje informacija kojima kaže da raspolaže, već podleže merama disciplinskih organa FSS, a podsećam ga da su te mere, odnedavno održane Skupštine FSS, još rigoroznije", zaključuje se u saopštenju Ivana Petrića.


BEOGRAD – Srpska napredna stranke (SNS) organizovala je danas u Beogradu akciju prikupljanja potpisa građana kako bi predsednik Narodne stranke Vuk Jeremić dobio ulicu u Njujorku, ali i da bi podsetila na „uspehe“ bivšeg ministra spoljnih poslova kada je reč o Kosovu i Metohiji.\nNaime, SNS je na taj način reagovao na inicijativu Jeremićeve stranke pod nazivom „Jedan potpis menja sve“ u okviru koje prikupljaju potpise građana protiv potpisivanja sporazuma kojim bi, navodno, Srbija omogućila Kosovu da postane član UN.\nČlan Glavnog odbora SNS Dragomir Petronijević je rekao da je potpis Jeremića kao ministra spoljnih poslova Srbije „zaista menjao sve“ i da su skoro sve zemlje koje je posetio obavljajući tu funkciju priznale nezavisnost Kosova.\n„Jeremić mnogo bolje poznaje Njujork nego Beograd i SNS želi da mu pomogne da dobije ulicu u tom gradu. Tu smo i da podsetimo građane na njegov „uspeh“ kao ministra spoljnih poslova i da Vukov potpis menja sve“, rekao je Petronijević novinarima u Knez Mihailovoj ulici.\nOn je kazao da su se članovi SNS okupili i kako bi skupili novac da Jeremić otputuje u Berlin „po novih 200.000 evra“ od ambasade Katara.\n„Pošto Jeremić leti biznis klasom, treba će nam vremena da prikupimo taj novac, ali polako. Kad prikupimo novac, predaćemo ga Narodnoj stranci da njihov lider može lakše da ode da pregovora o novcu koji mu očigledno treba, a verovatno je i onih 200.000 evra potrošio“, kazao je Petronijević.\n„Videli smo u medijima da su međunarodni tajkuni optuženi za pranje novca sarađivali sa njim, pa predlažemo da se donese zakon da Jeremić može na miran način da se bavi konsalting uslugama“, naveo je Petronijević.


Spremate se na daleki put i znate da taj put neće biti nimalo lak. Na sreću, ne idete sami ali to vam i nije neka uteha, idete sa osobom na koju ne možete baš da se oslonite. Na ovom putu ćete imati prilike da porazmislite o dosta toga što vam se izdešavalo i šta sve želite da promenite kod sebe.\nPosao vam je nekada bio veoma bitan, ali sada kada ste shvatili kako sve funkcioniše, nije vam više na prvom mestu. Nemate više toliko motivacije i volje da radite kao nekada zato što znate da napredovanje ne zavisi od toga, vaš talenat nije nimalo bitan, bitne su samo veze i poznanstva, piše sajt Horoskopskiznakovi.com.\nKrajem meseca su mogući problemi sa kukovima, moraćete što pre da idete na pregled kod specijaliste kako bi tačno ustanovili šta je rešenje vašeg stanja i šta je uopšte dovelo do toga. Ukoliko obavite sve preglede, lečenje će brže početi. Porodično imate problema sa koštanim oboljenjima i zato morate strogo da vodite računa o svemu što vam može ugroziti zdravlje.\nSrešćete osobu koja vam je nekada bila veoma bitna i koju niste videli dugo vremena. Videli ste se svega nekoliko puta u prethodnih nekoliko godina u prolazu, ali niste imali vremena da popričate, niko nije hteo prvi da priđe zbog ponosa, ali ovog meseca će biti drugačije. Kada se budete sreli, biće kao da nikada niste prekidali kontakt, i pričaćete satima kako biste nadoknadili izgubljeno vreme. Ipak, nemojte dozvoliti da vam se ta osoba ponovo uvuče pod kožu, nije sve bilo sjajno u vašoj prošlosti, iako je više bilo lepih trenutaka. Sadašnjost i prošlost ne mogu da se porede, ništa više nije isto kao ranije, to morate da shvatite pre nego pokušate ponovo sa tom osobom, ako do toga uopšte dođe.\nPotreban vam je odmor pošto ste preterali sa poslom i sada osećate posledice. Hroničan umor, nesanica i premorenost samo su neke od stvari koje su vas zadesile, i morate da usporite tempo. Nije sve u novcu, iako je većini ljudi novac veoma bitan, morate se i odmoriti i naći vremena da se bavite nekim drugim stvarima.\nNije vreme za rizične poslovne poduhvate iako vam se neke prilike čine veoma primamljivim. Postoji dosta faktora koje mogu negativno uticati na celu tu situaciju i najbolje je da sačekate neko povoljnije vreme za finansijska ulaganja. Ako se bavite računovodstvenim ili javno dostupnim uslugama, očekujte variranje u ponudi i potražnji.\nOvaj mesec će vam svakako doneti neke probleme, a komunikacione sposobnosti su vam prve na udaru naročito ako ste slobodni. Idealan je period za započinjanje novog poslovnog poduhvata, ali morate dobro da razmislite o uzrocima i posledicama planova koji mogu da krenu po zlu. Najbolje je da stavite sve na papir i da vidite ima li ta vaša poslovna ideja smisla ili je bolje da ne gubite dragoceno vreme. Možete realno da vidite sve faktore i njihov uticaj na krajnji rezultat samo ako posmatrate problem objektivno, bez emocija. Ovaj period mogu da obeleže i promene na privatnom planu, kada je reč o započinjanju nekih novih prijateljstava.\nOsećate se dobro, ali ipak ne bi bilo loše da malo usporite tempo, previše žurite i previše obaveza preuzimate na sebe, niste od čelika, malo usporite i dajte svom organizmu šansu da se odmori. Nemojte da jedete preterano masnu i začinjenu hranu, a meso i mleko unosite samo umereno. Jedite više i češće barenu hranu, izbegavajte prženo, a samo s vremena na vreme pojedite nešto slatko, znate i sami da ste skloni gojenju, a to donosi brojne rizike.\nVaša karijera će se naći na meti mnogih koji smatraju da ne znate da radite svoj posao ili se ne trudite dovoljno dobro da ga radite. Pokušavate da ih razuverite ali kada pogledate svoje ciljeve koje ste ostvarili, i nemate se baš čime pohvaliti. Ipak, mnogi poslovni partneri veruju u vas. Smatraju da je ovo samo jedan loš period iz koga ćete se uskoro izvući.\nVaš partner nema razumevanja za vaše zahteve i prohteve koji su, moraćete priznati, svakoga dana sve brojniji. U drugoj polovini meseca dobićete šansu za jednu romantično putovanje, možda ćete tamo da ostvarite bolju komunikaciju i da rešite neke probleme koje vas već duže vreme muče. Sa voljenom osobom morate stalno da razgovarate i da unapređujete svoju vezu, ne smete da je uzimate zdravo za gotovo.\nOsećate bolove u potiljku i slepoočnicama, najbolje je da proverite krvni pritisak pošto i sami znate da imate genetsku predispoziciju za to. Ne smete više da jedete slanu i masnu hranu, ali jednostavno ne možete da joj odolite. Ipak, ako želite da sačuvate svoje zdravlje što je duže moguće, moraćete da napravite korekciju ishrane i da izbacite brojne loše navike.\nBorićete se hrabro ovog meseca sa svim nedaćama, obavezama i problemima koji se samo nagomilavaju. Ipak, smatrate da je to ništa neobično za vas i za vas život, navikli ste na takav stil života i ne možete da zamislite da živite drugačije. U poslu situacija konačno kreće na bolje, imate saradnike koji vam pomažu ali morate da naučite da sarađujete sa njima svakodnevno.\nZabave i noćni život uzimaju maha, ne možete bez posledica da ležete kasno i ustajete rano. Mogući su problemi sa glasnim žicama i sa promuklošću, a samo od vas zavisi koliko dugo će taj problem da traje. Imunitet vam nije najjači, a vi ga dodatno svakog dana oslabljujete, morate da prekinete sa porocima i da krenete da se hranite zdravo svakodnevno.\nPoslovna komunikacija sa jednom važnom osobom će vam doneti dosta toga pozitivnog ovog meseca. Imaćete šansu da naučite mnoge stvari vezane za vaše radno mesto, a to će otvoriti neka nova vrata za razvoj karijere i za bolje ostvarenje ciljeva i planova koje već duže vreme pripremate, ali ih ne realizujete.\nDobitak na finansijskom polju je moguć sredinom meseca, ali neće biti spektakularan kao što ste očekivali. Konačno je došlo vreme za uređenje vašeg životnog prostora i ovaj mesec je idealno vreme za to. Tačno znate šta sve želite da promenite, imate solidnu zamisao samo vam je potrebno da nađete prave osobe koje će vam pomoći da realizujete svoju ideju na pravi način. Ako želite, uvek možete da potražite savet prijatelja, ali znate da se njihovi ukusi ne slažu sa vašim i da ćete samo bez potrebe da dobijete dosta saveta koji vam se ne sviđaju.\nRokovi su kratki, ali vi uspevate da sve završite u propisano vreme. Ni sami niste verovali da sve obaveze možete da završite, a da vas neko ne pritiska i da vam govori da kasnije i da morate brže da radite. Posao ne trpi vaš neorganizovan privatni život, ali ako uskoro ne sredite privatne obaveze, posao će da trpi, a vi to svakako ne želite. Potrudite se to da izbegnete po svaku cenu. Neke kolege će ostati bez posla zato što se nisu dovoljno trudili da izvrše svoju radnu normu i zadatke na vreme, ali vas to ne pogađa, znate i sami koliko se trudite i koliko vredite, i drugi vas uopšte ne zanimaju.\nPorodica i bliski prijatelji žele da provedu više vremena sa vama, ali to početkom meseca jednostavno nije moguće. Ipak, krajem drugog razdoblja imaćete više vremena za privatni život, to iskoristite na pravi način. Idite sa užim i daljim članovima vaše porodice na neki izlet ili piknik ako je lepo vreme, ili se jednostavno okupite u zatvorenom prostoru, napravite malu porodičnu žurku kako bi razgovarali i saznali šta ima novo kod svakog od njih.\nU poslednje vreme ste se ugojili, ali to ne želite da priznate i ljutite se na svakoga ko to pomene. Mada, u dubini duše znate da jedete više nego što vam organizam traži, jedete na nervnoj bazi i kada ste nervozni i depresivni, a to će na duže staze da ugrozi vaše zdravlje. Ako ne možete sami da se izborite sa tim problemom, najbolje je da potražite savet stručnog lica.\nZnate da bez dobrih i jakih poslovnih veza nećete moći da ostvarite dobar poslovni rezultat, i zato pre nego što bilo šta počnete morate da kontaktirate neke osobe na položajima kako bi proverili da li će vas podržati u vašoj nameri da učinite nešto korisno za ceo grad. Ako od te osobe ne dobijete podršku, gubite dragoceno vreme i najbolje je da zaboravite na celu tu zamisao.\nVaš osećaj za komunikaciju vas ovog meseca ne služi na najbolji način, jednostavno ne umete dobro da kažete šta želite i zbog toga će doći do nesporazuma sa partnerom. Imate zajedničke ciljeve, ali niste sigurni da li želite da ih realizujete na pravi način, to je ono što dovodi do svađa i rasprava i moraćete to što pre da rešite ako želite da nastavite dalje zajedno.\nZnate da imate problema sa varenjem kada god ste nervozni i uznemireni, ali nikako niste u stanju da izbegnete stresne situacije koje su u vašem životu prisutne skoro svakodnevno. Ako mislite da možete sami da rešite taj problem to je dobro, ali ako niste sigurni i mislite da vam treba stručna pomoć, nemojte da se stidite da je potražite.\nKreativni ste ali nemate kome da pokažete tu vašu kreativnost, nikoga ne zanima ono što znate i ono što možete i umete da uradite. Danas su neke druge vrednosti na proveri, a vi ih nemate, nažalost, i zato ste zaglavljeni u vremenu i prostoru i ne znate kako da se toga oslobodite.\nOvih dana vam se otvaraju brojna vrata kako na privatnom tako i na poslovnom planu. Napravite pravi potez kada je reč o ljubavi, i nećete više nikada biti sami. Ne pravite kompromise ni sa kim, ali da pregovarate morate. Ako postupite iskreno i pravedno, pregovori će se završiti sasvim korektno i bićete zadovoljni i vi, ali i druga strana.\nOduvek vam je bilo bitno da imate dovoljno slobodnog vremena i slobodnih dana u mesecu kako biste imali prilike da provodite vreme sa svojom porodicom i prijateljima, ali ovog meseca ćete imati toliko obaveza da ćete retko imati prilike da se opustite. Ako vas zovu sa posla, pokušajte da objasnite da niste samo vi zaduženi za neke stvari, i pozovite se na zakon o radu ukoliko je to potrebno.\nOdlučna je i ne gubi vreme na neobavezni flert: Žena Jarac je brižna u vezi, strastvena u krevetu!\nUmorni ste od obaveza zato što partner sve prepušta vama, vi ste navikli da nikada ne kažete Ne, ali ponekad očekujete i pomoć od voljene osobe. Za sada se još uvek ne vide neke negativne posledice toga, ali ipak niste sigurni koliko to još možete da trpite.\nTvrdoglavi ste u ljubavi i to je jedina stvar preko koje partner ne može da pređe. Ipak, ni ljubomora vam nije strana, umećete ovog meseca i tu vašu ličnost da pokažete, ali to je relativno dobra stvar zato što voljena osoba mora da vidi i vaše vrline, ali i vaše mane.\nBol u grudima nije nešto sa čime se treba igrati, naročito ako se dešava tokom napornih fizičkih aktivnosti. Malo ste zanemarili svoje zdravlje, ispravite to što je pre moguće kako ne bi došlo do fatalnih ishoda. Čak iako u porodici nema srčanih oboljenja, ne znači da ste vi zaštićeni od istih.


BalkanMagazin :: Severna Makedonija: Da li prekid proizvodnje hidroelektrana diže cene električne energije?\nsreda, 11. novembar 2020 13:20\nOdluka makedonske Vlade da se zaustavi proizvodnja električne energije u hidroelektranama, zbog smanjenog nivoa vode u prirodnim i veštačkim jezerima, a zbog čega će biti neophodan uvoz električne energije, otvorila je pitanje da li će doći do povećanja računa za potrošače. (foto, reka Treska, Macedonia-timeless.com)\nDržavna kompanija Elektrane Severne Makedonije, ESM, saopštila je za TV Sitel da je još uvek rano da se govori o formiraju nove cene, kao i da do kraja godine važi postojeći šestomesečni ugovor između ESM-a i Univerzalnog snabdevača.\nU ESM kažu da će cena električne energije za prva tri meseca sledeće godine biti poznata do sredine decembra.\n“Do 31. decembra 2020. godine na snazi je šestomesečni ugovor sa univerzalnim snabdevačem, a električnu energiju će EAM isporučivati po ceni koju je ESM dao na tenderu koji je objavio”, navodi se u saopštenju.\nBerzanske cene električne energije za prvi kvartal 2021. biće poznate 15. decembra 2020. godine, a zatim i za drugi kvartal. Tada će se izvršiti kalkulacije za cenu koju će ESM ponuditi na tenderu za izbor univerzalnog snabdevača električnom energijom za period januar – jun 2021. godine, navodi ESM.\nRegulatorna komisija za energetiku uverava da neće dozvoliti novo poskupljenje električne energije.\nU avgustu ove godine cena električne energije uvećana je za 7,4 odsto, uz obrazloženje da su državne energetske kompanije zbog pandemije zabeležile pad prihoda.


Testovi za maturante “provaljeni”, đaci traže ostavku Šarčevića\nBy Milos Mitrovic / Објављено на: June 18, 2019\nZavršni test iz matematike za učenike osmih razreda odložen je za četvrtak, jer su se na društvenim mrežama pojavili testovi pisani rukom.\nKako kaže ministar prosvete Mladen Šarčević, proverava se da li je “procureo” i kombinovani test, kojeg čine zadaci iz nekoliko predmeta. Velika je mogućnost da je “procureo” i kombinovani test, izjavio je za Insajder Šarčević. “Velika je mogućnost. Policija istražuje da li ga je neko otvorio”, rekao je ministar.\nOn je naveo da će sutra biti održano polaganje “rezervnog kombinovanog testa” koji, kako je rekao, “nije provaljen”. Na pitanje Insajdera da li bi mala matura mogla da bude poništena, kao što je to bilo 2013, Šarčević navodi da nema razloga za to.\nĐaci su u Beogradu ispred ministarstva tražili poništenje male mature i ostavku Šarčevića. Dveri, Narodna stranka i Demokratska stranka takođe traže ostavku Mladena Šarčevića zbog “curenja” tekstova iz matematike i odlaganje prijemnog ispita.\n“Test iz matematike je izuzetno stresan i za decu i za profesore i ministarstvo je bilo dužno da obezbedi da sve prođe u najboljem mogućem redu. Zbog ovakvih stvari čitave generacije gube poverenje u prosvetni sistem i u vrednovanje učenja i rada. Kao političar, ali još više kao roditelj očekujem da ministar snosi odgovornost za ovo što se danas desilo”, naveo je lider Dveri Boško Obradović.\n“Sramota je da su već drugi put u prethodnih nekoliko godina testovi za upis učenika u srednju školu ‘provaljeni’, odnosno da su postali predmet korupcije i mahinacija”, navodi se u saopštenju Narodne stranke.\nNarodna stranka je navela da je neprihvatljivo da deca pored stresa pred polaganje, sada moraju, kako kažu, da plaćaju i cenu korumpiranog i nesposobnog sistema. “Ovo je drugi put za vreme naprednjačke vlasti da su testovi za upis u srednju školu ilegalno budu objavljeni, prvi put 2013. godine, a niko od suštinski odgovornih u državnim institucijama i javnim preduzećima nije odgovarao”, navela je Narodna stranka.


AGENCIJA ZA BORBU PROTIV KORUPCIJE DUŽE OD GODINU DANA “PRIKUPLJA INFORMACIJE” O SPORNOM OBNAVLJANJU VOZNOG PARKA MINISTARSTVA ZA RAD\nAgencija za borbu protiv korupcije će se obratiti nadležnom javnom tužilaštvu, ukoliko postoji sumnja da je izvršeno krivično delo za koje se goni po službenoj dužnosti prilikom obnavljanja voznog parka Ministarstva za rad, zapošljavanje i boračka pitanja\nPostoje indicije da je nadležno Ministarstvo ustanovama socijalne zaštite i gerontološkim centrima prebacivalo sredstva za nabavku automobila, a potom ih besplatno preuzimalo na korišćenje.\nProblem oko nabavke vozila za ustanove socijalne zaštite ponovo je aktuelizovan nakon što je opština Medija osvojila 23.000 evra u nagradnoj igri „Uzmi račun i pobedi 2018, te predložila da jedan od tri projekta bude nabavka vozila za niški Gerentološki centar, uz obrazloženje da on raspolaže voznim parkom starim 15 godina\nNiški Gerontološki centar je krajem 2016. godine kupio dva luksuzna vozila, ukupne vrednosti 72.000 evra,i to pod uslovima koji bi mogli biti sporni.\nAgencija za borbu protiv korupcije duže od godinu dana “prikuplja informacije” u vezi sa indicijama da Ministarstvo za rad, zapošljavanje, boračka i socijalna pitanja na zakonski sporan način obnavlja svoj vozni park.\nPrema postojećim indicajama, vozila za Ministarstvo se nabavljaju tako što ono ustanovama socijalne zaštite i gerontološkim centrima prebacuje sredstva za nabavku uglavnom luksuznih automobila, koji mu se potom ustupaju na korišćenje bez naknade.\n-Ovaj predmet formiran 25.maja 2017. godine. Nakon dobijanja traženih informacija i dokumentacije i razmatranja istih, Agencija se, ukoliko postoji sumnja da je izvršeno krivično delo za koje se goni po službenoj dužnosti obraća nadležnom javnom tužilaštvu- rekli su nam u Agenciji.\nAgencija je javno reagovala nakon što je aktuelni ministar za rad Zoran Đorđević krajem prošle godine doživeo saobraćajnu nesreću dok je putovao sa stranačkog (SNS) skupa u službenom automobilu „škoda“, koje je inače nabavio beogradski Zavod za vaspitanje dece i omladine, a potom ga ustupio ministarstvu.\nProblem oko nabavke vozila za ustanove socijalne zaštite ponovo je aktuelizovan nakon što je niška gradska opština Medija osvojila drugo mestu u nacionalnoj nagradnoj igri „Uzmi račun i pobedi 2018“, koja podrazumeva i novčani deo u iznosu od 23.000 evra.\nOpština Medijana je, u skladu sa propozicijama igre, građanima ponudila na glasanje tri projekta, od kojih će biti finansiran onaj sa najvećom podrškom.\nMeđu projektima se našla i nabavka vozila za korisnike usluga niškog Gerontološkog centra,sa obrazloženjem da Centar raspolaže voznim parkom starim 15 godina, iako je ova ustanova krajem 2016. kupila dva luksuzna vozila, i to pod uslovima koji bi mogli biti sporni.\nsajt Gerontološkog centara\nGerontolški centar je tada kupio sanitetsko vozilo vredno oko 37.000 evra, kao i „škodu superb“ od 35.000 evra, za koju mu je Ministarstvu za rad, boračka i socijalna pitanja uplatilo sredstva, a potom od njega i „preuzelo“ automobil.\nU Gerontološkom centru Niš su kazali da su opštini Medijana dostavili tačne podatake o svojim potrebama, jer sanitetsko vozilo koje su kupili krajem prošle godine ne može da preveze veći broj korisnika već „samo jednog do dva“, a „skoda“, čiji su formalni vlasnici, više nije kod njih, već je koristi Ministarstvo.\nOdgovornost za tačnost podataka navedenih u obrazloženju za predlog ovog projekta, u opštini Medijana i Ministarstvu državne uprave i lokalne samouprave prebacuju sa jednih na druge.\n– Centar trenutno ne raspolaže vozilom prilagođenim potrebama korisnika i najčešće se za prevoz koristi neadekvatno vozilo staro preko 15 godina ili se čeka na vozila Zavoda za hitnu medicinsku pomoć. Često se na dolazak vozila dolazi čeka više sati, jer korisnici Centra ne spadaju u grupu prioritetnih lica. Nabavka adekvatnog kombi vozila sa osam sedišta i klimom značajno bi unapredilo kvalitet života korisnika usluga Gerontološkog centra- navedeno je u obrazloženju projekta objavljenom na sajtu gradske opštine Medijna.\nDirektor Gerontološkog centra Milan Stevanović je precizirao da je ta ustanova predložila opštini Medijana da ih uvrsti među predloge za finansiranje u okviru igre „Uzmi račun i pobedi“ jer im je novi kombi za prevoz 286 korisnika do lekara ili na izlete „potreban“.\nU opštini Medijana su naveli da su podaci navedeni u predloženom projektu dostavljeni iz Gerontološkog centra, a da su projekti slati na odobrenje Ministarstvu državne uprave i lokalne sampuprave.\nU Medijani su ocenili da je upravo to ministarstvo “trebalo da proverava istinost navoda u projektima“, te je ono odgovorno u slučaju da su navodi netačni.\nU ovom ministarstvu su demantovali ovakve navode Medijane, uz tvrdnju da oni “ne vrše .proveru, niti odgovaraju za tačnost podataka iz dostavljenih prijava, već onaj ko popunjava prijavu i podnosi predlog”.\n– U ovom slučaju, gradska opština Medijana, grad Niš, odgovara za tačnost podataka iz dostavljene prijave. Samim tim, Ministarstvo nema informaciju da li postoji odgovarajuće vozilo u Gerontološkom centru Niš za prevoz lica- rekli su u tom ministarstvu.\nUstanove socijalne zaštite u Srbiji kupovale su luksuzne „škode“ novcem Ministarstva za rad, a potom ih isporučivale tom ministarstvu, i to dok su na snazi bile uredbe iz 2008. ili 2009. godine kojima je definisano da Vlada i ministarstva ne smeju da kupuju nove službene automobile zbog mera štednje.\nPredstavnici antikorupcijskih organizacija u Srbiji ocenile su da je to bio način da se te uredbe zaobiđu, a ministarstvo obnovi svoj vozni park.\nU Ministarstvu su, pak, kazali da je ustupanje automobila „uobičajena ispomoć između socijalnih institucija“.\nSUMNJA DA SU TENDERI ZA VOZILA BILI NAMEŠTENI\nGerontolški centar je pre dve godine kupio sanitetsko vozilo vredno oko 37.000 evra,i „škodu superb“ od 35.000 evra, na tenderima na kojima su bili propisani uslovi koje može da ispuni samo po jedna firma, a takva situacija se ponavljala i na sličnim tenderima širom Srbije\n-Od firme „Niko- auto“ kupljena su sanitetska vozila „fijat“ na najmanje petnaestak tendera, a od firme „Ćirinac“ nabavljene su luksuzne „škode“ na više tendera. Vozila su kupovana bezmalo u isto vreme i sa istom konkursnom dokumentacijom. Na čelu ministarstva u to vreme bio je Aleksandar Vulin- navedeno je na portalu Južne vesti .


DRAMATIČNO UPOZORENJE RUSKE SLUŽBE BEZBJEDNOSTI: 'CIA će izazvati građanske sukobe u Srbiji poslije izbora'! | Slobodna Bosna\nDRAMATIČNO UPOZORENJE RUSKE SLUŽBE BEZBJEDNOSTI: "CIA će izazvati građanske sukobe u Srbiji poslije izbora"!\nSrpskim vlastima iz Moskve dostavljene su strogo poverljive informacije o planovima SAD i EU da u Srbiji, poslije izbora u Beogradu, izazovu građanske sukobe, piše beogradski tabloid Informer.\n-Ruska federalna služba bezbjednosti (FSB) upozorila je ovih dana naš državni vrh da CIA planira da u Srbiji, neposredno poslije lokalnih izbora u Beogradu, izazove krvave građanske sukobe, piše beogradski Informer blizak Vučiću.\nInformer piše da su Putinovi obavještajci srpskim kolegama poslali strogo povjerljive informacije koje ukazuju na ozbiljnu sumnju da će Amerikanci, ali i pojedini moćnici iz Evropske unije, početkom marta učiniti sve da uvedu Srbiju u stanje 'teške političke nestabilnosti'.\nKako se navodi u dopisu u koji je urednik Informera navodno imao uvid, NATO i EU će preko svojih političkih marioneta u Srbiji, odmah poslije izbora u Beogradu, pokušati da izazovu haos u Srbiji i tako oslabe vlast Aleksandra Vučića.\n- Fokus operacije biće na noći beogradskih izbora, 4. na 5. mart, kada u orkestriranoj akciji lideri opozicije treba da izvedu narod na ulice glavnog grada. Nekoliko sati poslije zatvaranja birališta Dragan Đilas, Saša Janković, Vuk Jeremić, Aleksandar Šapić i njihovi saradnici će proglasiti 'izbornu krađu' i odbiti da priznaju rezultate. U koordinisanoj akciji uz podršku pojedinih zapadnih ambasada i njima bliskih medija pokušaće da nahuškaju narod protiv države i izazovu sukobe. Ruski obavještajci su sve to saznali presretanjem komunikacije određenih zapadnih krugova i o tome su hitno obavijestili Srbiju... - navodi izvor Informera i dodaje da su srpske službe najozbiljnije shvatile opasnost:\n- U nekoliko prethodnih slučajeva, saznanja FSB pokazala su se tačnim i zato ništa nije prepušteno slučaju... Jasno je da mnogima ne odgovara to što je Srbija pod rukovodstvom Aleksandra Vučića postala najstabilnija zemlja na Balkanu. Baš zato će učiniti sve da je ponovo vrate u devedesete, u nove sukobe i podjele, jer je u takvoj atmosferi mnogo lakše kontrolisati vlast i terati je na razne ustupke - zaključuje sagovornik Informera.\nStručnjak za bezbjednost Orhan Dragaš kaže da informacije koje smo dobili od ruskih službi ne smiju biti zanemarene.\n- Strane službe imaju svoje favorite na izborima u Srbiji, pa i na predstojećim beogradskim. Izbori u Beogradu su mnogo više od lokalnih izbora, pa zato Putinovo upozorenje treba vrlo ozbiljno shvatiti.Problem nije u stranim službama, već u onim učesnicima na izborima kojima je prljavi novac važniji od Srbije i Beograda. Vučić zna da je na ovim izborima sam protiv svih, uključujući i mnoge u njegovoj stranci kojima su bliže strane ambasade od SNS i sopstvene zemlje... - zaključuje Dragaš.\nPotpredsednik SNS Miloš Vučević kaže da opozicija unapred traži alibi za poraz koji će doživjeti na izborima u Beogradu.\n- To su ljudi koji su do 2013. upropastili Beograd i sada bi opet, predvođeni svojim guruom Miroslavom Miškovićem, da se dokopaju funkcija i gradskog budžeta. Pošto im je svakoga dana sve jasnije da će pretrpeti izborni debakl, oni opet spremaju scenario, kao i posle predsedničkih izbora, da okrive nekog drugog za izborni poraz - naglašava Vučević, dodajući da oni samo nasilnim putem mimo demokratskih pravila i volje građana i mogu do vlasti:\n- Međutim, biće isključivo onako kako građani budu želeli i nikako drugačije. Država nikog neće sprečavati da mirno protestuje, ali neće ni dozvoliti bilo kakav vid nasilja, ometanja javnog reda i mira ili tome slično - poručuje Vučević.


Soroptimist International Club poznat je po humanom radu i darivanju pomoći onima kojima je to potrebno, pa je tako, u utorak, 17. decembra, u Vili Ankora na Paliću, organizovana božićna svečanost gde su mališanima podeljeni poklon paketi.\nSoroptimist International Club koji je u Subotici u osnivanju vredno je radio na sakupljanju sredstava za poklon pakete deci i najsiromašnijim porodicama, a u svetlu praznika koji dolaze. U prvoj humanitarnoj akciji ove vrste, odabrano je da poklon pakete za Božić dobiju deca iz socijalno ugroženih porodica Osnovne škole „Miroslav Antić” sa Palića, pa je tako 30-toro dece sa najboljim ocenama iz ove kategorije učenika dobilo na poklon paketiće. Program je uveličao i Deda Mraz koji je deci čitao novogodišnje pesme i delio poklone.\nOvaj klub obezbedio je i pakete pomoći za tri socijalno ugrožene porodice, dve sa teritorije Palića i jednu iz Mesne zajednice Zorka koje su višečlane a gde takođe ima više dece. Ovi paketi stigli su na adrese tih porodica u sredu, 18. decembra, a sadrže hranu, higijenska sredstva, odeću, obuću i druge stvari.\nPrvi Soroptimist Klub osnovale su 1921. godine u SAD žene koje još nisu mogle postati članice Rotari klubova ili sličnih, a Klub je priznat u radu Ujedinjenih nacija, Savetu Evrope i drugih međunarodnih organizacija. Osnovni cilj organizacije je poboljšanje položaja žena, priznavanje moralnog dostojanstva, primenjivanje ljudskih prava, realizaciju jednakosti, razvoj, mir i slične aktivnosti. U Srbiji se ovaj Klub tek osniva, kao i u Subotici, a trenutno ga čini 20 žena koje su se svojim radom, zalaganjem za ove ciljeve na raznim poljima istakle.


Mafija švercuje pse iz BiH u Evropu\nDragan Sladojević, Nikola Salapura 28.05.2012 09:19\nBANJALUKA, SARAJEVO - Organizovane grupe švercuju pse iz BiH u zemlje zapadne Evrope, najčešće u Njemačku, pod izgovorom da će tamo biti udomljene, ali brojni parametri ukazuju da životinje budu zloupotrijebljene u medicinske svrhe, te korištene za testiranje oružja ili izradu krzna.\nSagovornici "Nezavisnih", upućeni u ovu problematiku, ističu da je riječ o međunarodnom kriminalu, te da je iza šverca drogom i oružjem najisplativije krijumčarenje životinja.\n"Posao" funkcioniše tako što u BiH skupljaju pse pod izgovorom da će biti udomljeni, a onda ih preuzmu šverceri, te u evropskim zemljama prodaju po vrtoglavo visokim cijenama.\nDa nije riječ o bezazlenoj problematici pokazuju i brojni forumi, na kojima smo saznali da je slična pojava zastupljena i u susjednim zemljama, a forumaši ovu pojavu nazivaju "animalističkom prostitucijom".\n"Princip je: Ja tebe toliko volim da neću dopustiti da te nitko bije, al' ću zato da te prodam dobro... Pse ilegalno prevoze preko granica Srbije, Hrvatske, Rumunije, Bosne..., za Njemačku, Austriju, Švajcarsku i Holandiju, i tamo se smještaju dok se ne nađe kupac, a zatim se novac stavlja u džep nekolicine uključenih u 'biznis'", stoji na jednom od foruma.\nIzvor "Nezavisnih" tvrdi da ljudi iz zapadnih zemalja ovdje imaju svoje asistente, koji u BiH iz dobrih namjera pokupe pse jer im žele pomoći, ali nemaju uvid u to šta se na kraju desi. Dodaje da se za oko deset hiljada pasa, koji su izvezeni iz BiH u zapadnu Evropu, izgubio svaki trag.\nDalje dodaje da psi tamo dostižu visoke cijene, a koriste se, primjera radi, za testiranje moći oružja, ili za testove pri proizvodnji šampona i sličnih kozmetičkih sredstava.\nIza šverca drogom i oružjem najisplativije je krijumčarenje životinja\n"To o čemu govorite je istina, i to je najgori oblik poslovanja. Zapadni azili su puni životinja i što njima trebaju psi iz BiH, Srbije, Hrvatske? Koriste se, primjera radi, za testiranja prilikom proizvodnje šampona. Eksploziv testiraju na njima. To funkcioniše tako što se određeni broj životinja postavi na prostor i onda se testira vatrena moć, na primjer, novog pištolja ili automatske puške", pojašnjava Dragomir Mijić, predsjednik Društva za zaštitu životinja NOA iz Banjaluke.\nSaznanja "Nezavisnih" potvrdio je i Zekerijah Alagić, direktor Veterinarske stanice Bihać, koji kaže da su mu stizali i mailovi u kojima se ukazuje na šverc psima.\n"Strašno je to što se dešava! To je istina i mi smo se ogradili od takozvanih udruženja kojima ne znamo krajnje namjere, koja odvode tamo pse i prodaju ih. Ta mafija je prejaka i to je ogroman biznis! Iživljavaju se nad životinjama, toga ima puno", naglašava Alagić.\nSagovornik "Nezavisnih" iz Kancelarije za veterinarstvo BiH kaže da tu instituciju u prethodnom periodu nijedno udruženje nije obavijestilo o ovoj pojavi. Detaljnih informacija o ovom, svojevrsnom skandalu nisu imali ni u Graničnoj policiji BiH.\nS druge strane, Ratko Kovačević, portparol Uprave za indirektno oporezivanje (UIO) BiH, kaže da tokom prošle i pretprošle godine, prema podacima UIO, nije bilo izvoza pasa iz naše zemlje. Tu instituciju, međutim, demantuje članak objavljen prije tri mjeseca u jednom dnevnom listu, a u sklopu kojeg se aktivisti jednog udruženja hvale kako su prošle godine iz BiH izvezli čak 800 pasa.\n Evropski azili pretrpani, ali se tamo transportuju i psi sa naših područja\n Dogovor o kupoprodaji se često uspostavlja posredstvom online oglasnika, gdje ne ostaju "tragovi" za istragu\n Na forumima stoji da jedan njemački "partner" godišnje iz BiH "udomi" 200 životinja\n Nude se ogromne cifre po jednom psu, a ne traži se fotografija, već, očigledno, može da posluži "bilo kakva" životinja\nŠarović i Vigemark: Hitno usvojiti strategiju ruralnog razvoja\nDodik: Srpska dala saglasnost za razgraničenje Srbije i BiH\nČubrilović: Institucije RS stabilne i funkcionišu u skladu sa Ustavom\nSrpski ljekari samo sa papirom i olovkom pregledaju Mladića\nDodik: Izraditi poseban zakon o geodetskoj upravi\nNa prijevremene izbore u Glamoču izašlo 43,75 odsto


NATO: Poseta Stoltenberga pokazuje koliko se razvilo partnerstvo Srbije i Atlantskog saveza - Infobrif\nObjavljeno 5.10.2018. u 20:08\nBRISEL – NATO želi da pomogne izgradnju stabilnog, bezbednog i naprednog Zapadnog Balkana, što uključuje i Srbiju i podvlači da je „važno da se u potpunosti sprovedu sporazumi“ postignuti u dijalogu Beograda i Prištine, izjavila je portparolka NATO Oana Lundžesku uoči posete generalnog sekretara NATO Jensa Stoltenberga Srbiji.\n„Mi računamo na obe strane da iskažu predanost i odmerenost“ u dijalogu Beograd-Priština, navela je Lundžesku.\nOna je naglasila da su „NATO i Srbija bliski partneri“ i da „poseta generalnog sekretara pokazuje koliko se partnerstvo dve strane razvilo“.\n„Mi potpuno poštujemo neutralnost Srbije, dok i dalje jačamo naše partnerstvo“, istakla je portparolka Atlantskog saveza.\nPrema njenim rečima, upravo zato što želi da pomogne izgradnju stabilnog, bezbednog Zapadnog Balkana i Srbije, „Atlantski savez podržava napredak Srbije u reformama na njenom putu u Evropsku uniju“.\nVučić na proslavi Dana BIA: Naša služba mora da sarađuje sa…\n„A istinskih izgleda za bolju budućnost na Zapadnom Balkanu ne može biti bez Opunog poštovanja ljudskih i prava svih zajednica“, rekla je predstavnica za štampu NATO i ukazala da je „od ključne važnosti konstruktivan dijalog“.\n„To je vidljiv primer kako naše partnerstvo donosi opipljive koristi i pomaže spasavanju života“, kazala je Lundžesku.\nDodala je da je od priključenja Srbije programu NATO Partnerstvo za mir 2006. godine saradnja dve strane „prešla dug put“.\n„Sa Srbijom smo radili na reformi sektora bezbednosti, pomažući srpskim snagama da pruže doprinos međunarodnim mirovnim misijama i uništavanju tone viškova opasne municije“, rekla je portparolka alijanse.\nDodala je da je Srbija „obukom na polju vojne medicine pomogla naporima NATO u obučavanju iračkih snaga za borbu protiv Islamske države“.\nAleksandar VučićJens StoltenbergNATOOana LundžeskuPoseta\nIncident u elektrani, petoro mrtvih, 15 povređenih\nVučić na proslavi Dana BIA: Naša služba mora da sarađuje sa svima, ali ne i da radi…


source.ba | Članovi Predsjedništva BiH u audijenciji kod pape Franje u Vatikanu\nPredsjedavajući Predsjedništva BiH Dragan Čović i članovi Predsjedništva BiH Bakir Izetbegović i Mladen Ivanić koji su boravili na audijanciji kod pape Franje u Vatikanu zahvalili su papi na prijemu i prenijeli mu pozdrave svih naroda i građana Bosne i Hercegovine.\nČlanovi Predsjedništva BiH razgovarali su sa papom Franjom o aktuelnoj situaciji, te je istaknuta važnost unapređenja političkih odnosa, intenziviranja reformskih procesa i ispunjenja uvjeta koji su u funkciji jačanja evropske perspektive Bosne i Hercegovine. U tom kontekstu najavljena je predaja odgovora na Upitnik visokim zvaničnicima Evropske komisije, predviđena za 28. februar ove godine.\nTakođer, naglašen je značaj nedavno objavljene Strategije o proširenju na zapadni Balkan, koja naglašava otvorenu perspektivu članstva u EU za sve zemlje zapadnog Balkana.\nČlanovi Predsjedništva BiH su izrazili zahvalnost papi Franji i Svetoj Stolici na podršci koju su do sada pružali Bosni i Hercegovini, te izrazili nadu da će ta podrška biti nastavljena i u budućnosti u okviru napretka ka punopravnom članstvu u Evropskoj uniji.\nNakon susreta članova Predsjedništva BiH sa papom Franjom održana je audijencija za delegaciju Bosne i Hercegovine, u kojој su prisustvovali zamjenik ministra vanjskih poslova Josip Brkić, ambasadorica Bosne i Hercegovine pri Svetoj Stolici Slavica Karačić, šefica Kabineta predsjedavajućeg Predsjedništva BiH Dragana Čovića Tonka Krešić-Gagro, šef Kabineta člana Predsjedništva BiH Bakira Izetbegovića Elvir Čamdžić i savjetnik u Kabinetu člana Predsjedništva BiH Mladena Ivanića Slavko Vučurević.\nNakon audijencije, članovi Predsjedništva BiH imali su susret s državnim sekretarom Svete Stolice kardinalom Pietrom Parolinom na kojem su istakli su da su bilateralni odnosi BiH i Svete Stolice prijateljski, uz visok nivo razumijevanja i saglasnosti o najvažnijim političkim pitanjima u domenu bilateralnih odnosa i ukupnih međunarodnih odnosa.\nNaglasili su da BiH izuzetno cijeni pomoć Svete Stolice BiH i što u svom djelovanju zagovara toleranciju i ravnopravnost. Osnovni ugovor između Svete Stolice i BiH, i pored privremenih zastoja u pojedinim odredbama, ostaje trajna obaveza BiH, koju ona nastavlja provoditi.\nTakođer, obaveze iz oblasti Osnovnog ugovora i Dodatnog protokola koje su na sebe preuzele institucije BiH i entiteta ostaju trajne, a njihova provedba ostaje trajna obaveza svih nadležnih institucija. Kardinal Parolino je naglasio da Sveta Stolica pruža podršku BiH jer je i u njenom interesu stabilna BiH s evropskom perspektivom.\nPonovio je da Sveta Stolica podržava jačanje kulturnog i međureligijskog dijaloga, suživot u BiH i njen multietnički karakter, saopćeno je iz Predsjedništva BiH.\nTagovi: Predsjednistvo BiHVatikanPapa Franjo


Poziv za podnošenje predloga za Nagrade grada Valjeva za 2022. godinu | VAmedia - info portal Poziv za podnošenje predloga za Nagrade grada Valjeva za 2022. godinu\n30/01/2022 30/01/2022 4 коментара на Poziv za podnošenje predloga za Nagrade grada Valjeva za 2022. godinu\nNa sajtu grada Valjeva objavljen je poziv za podnošenje predloga za godišnju Nagradu grada Valjeva za 2022. godinu.\nNagrada grada Valjeva se dodeljuje za delo koje predstavlja najvrednije dostignuće u Valjevu u oblastima: privreda, poljoprivreda, obrazovanje i vaspitanje, stvaralaštvo i postignuća učenika i studenata, nauka, inovacija i pronalazaštvo, urbanizam i arhitektura, zaštita životne sredine, medicina i briga o zdravlju, socijalna zaštita i humanitarni rad, humanost, umetnost i kultura, čuvanje i negovanje tradicije valjevskog kraja, informisanje i društveno angažovanje i sport. U jednoj godini dodeljuju se najviše dve specijalne nagrade. Nagrada se može dodeliti i potshumno pojedincima za delo ili postignuće koje je postalo dostupno javnosti u periodu od 01. januara do 31. decembra godine koja prethodi godini u kojoj se nagrada dodeljuje i koji su preminuli u toj godini. Nagrada grada Valjeva dodeljuje se svake godine povodom proslave Praznika grada Valjeva – 20. marta.\nNagrada može biti dodeljena pojedincu, grupi za zajedničko delo ili pravnom licu, a može se dodeliti istom subjektu više puta. Nagradu može dobiti lice koje je državljanin Republike Srbije i koje ima prebivalište na teritoriji grada Valjeva ili je imalo prebivalište na teritoriji grada Valjeva u periodu dužem od deset godina. Izuzetno, nagrada se može dodeliti pravnom ili fizičkom licu koje nema sedište odnosno prebivalište na teritoriji grada Valjeva, a koje je svojim radom naročito doprinelo razvoju ili afirmaciji grada Valjeva u zemlji i inostranstvu.\nNagrada se dodeljuje za delo ili postignuće koje je postalo dostupno javnosti u periodu od 1. januara do 31. decembra godine koja prethodi godini u kojoj se nagrada dodeljuje. Izuzetno, nagrada se može dodeliti za kontinuirani rad i ukupne rezultate rada u oblasti za koju se nagrada dodeljuje.\nPravo predlaganja kandidata za nagradu imaju pravna i fizička lica. Predlog se dostavlja u pisanoj formi sa obrazloženjem i sadrži podatke o kandidatu i delu ili rezultatu, kao i naznaku oblasti za koju se kandidat predlaže. Uz predlog se prilaže dokumentacija (primerak publikovanog dela, kataloga, kasete, planovi, projekti, odnosno odgovarajuća dokumentacija, ako po prirodi stvari delo nije moguće dostaviti; radna biografija kandidata, kritike, stručna mišljenja), koja se nakon odlučivanja o nagradi ne vraća predlagaču.\nPredlozi za dodelu nagrade grada Valjeva dostavljaju se Komisiji za dodelu Nagrade grada Valjeva preko pisarnice Gradske uprave grada Valjeva.\nRok za podnošenje predloga je 17. februar 2022. godine.\nGrad, Naslovne vesti nagrada grada, poziv, predlozi\n4 comments on “Poziv za podnošenje predloga za Nagrade grada Valjeva za 2022. godinu”\nBobili 30/01/2022 at 10:49\nProsle godine je sve bilo korektno u odnosu na neke ranije. Nadam se i verujem da ce i ove godine da bude sve kako treba.\nValjevac 30/01/2022 at 11:11\nSunce ti kalaisano koja komedija sa likovima iz protokola Sijamskih mudraca.\nKosa 30/01/2022 at 13:32\nEliti sa fotografije jer je najvise doprinela SEBI.\nNagrada 30/01/2022 at 16:42\nKakve crne nagrade za šta?ako ih budu delili za glupost onda se može dodeliti vazda jer toga barem u Valjevu ima koliko god hoćeš,sada je najveća nagrada ne dobiti od ovih ništa


Konkurs za 1.000 „petničara“ | Patak Online – Valjevo vesti\nKonkurs za 1.000 „petničara“\nVALJEVO- Istraživačka stanica Petnica raspisala je konkurs za prijavljivanje za programe u 2015. godini. Sledeće godine šansu da prve korake u nauci naprave u Petnici imaće više od 1.000 srednjoškolaca. Na konkurs mogu da se javi đaci srednjih škola iz Srbije, Crne Gore, Makedonije, Bosne i Hercegovine i Hrvatske. Prijavljivanje za naučno-obrazovne programe u Petnici, koji će biti realizovani tokom naredne godine, traje do 7. decembra.\nRukovodilac u Istraživačkoj stanici Petnica Nikola Božić kaže da je želja te ustanove da prepozna motivisane i zainteresovane srednjoškolce. „ Oni ne moraju imati najbolje ocene, ili biti takmičari, ali ako vole nauku, i već sami pokušavaju naukom da se bave kod kuće, onda je Petnica za njih pravo mesto. Dovoljno je da nam svoja interesovanja i dosadašnje aktivnosti dobro predstave i istaknu se među svim ostalim prijavljenim kandidatima, i postaće polaznici naših programa“, naveo je Božić.\nSa više od 1.000 srednjoškolaca iz Srbije i jo četiri države iz regiona u Istraživačkoj stanici Petnica tokom iduće godine radiće najbolji mladi naučnici iz skoro svih instituta i fakulteta u Srbiji, a prve petničke korake srednjoškolci će imati priliku da naprave na najmodernijoj opremi. Prijavu za programe zainteresovani srednjoškolci mogu da skinuti sa sajta Istraživačke stanice Petnica.\nPrethodni članak Za stipendije 14,2 miliona dinara\nSledeći članak Grad ne kontroliše subvencije za podsticaj zapošljavanja


Prevodilac za ruski jezik - Prevodi, Beograd\nRuski jezik pripada grupi istočnoslovenskih jezika i predstavlja slovenski jezik s najvećim brojem govornika. Standardni ruski jezik baziran je na moskovskom narečju. Ruskim kao materinjim jezikom govori oko 180 miliona ljudi, od čega oko 130 miliona živi u Rusiji. Ruski jezik je službeni u Rusiji, Belorusiji, Kazahstanu, Kirgistanu, te ukrajinskoj Autonomnoj Republici Krim. U ovim i ostalim zemljama bivšeg Sovetskog Saveza ruski jezik je materinji jezik dela stanovništva i u većoj ili manjoj meri jezik javnog života. Ukupni broj govornika ruskog jezika se procenjuje na oko 300 miliona ljudi.\nGarantujemo za kvalitet prevoda i poštovanje rokova, radimo besplatnu procenu cene i vremena potrebnog za prevod na ruski ili s ruskog jezika. Prevode tekstova s ruskog kao i na ruski jezik rade izvorni govornici koji obavezno imaju najmanje 5 (pet) godina iskustva.\nPrevodilac za ruski jezik ima iskustvo u prevođenju tematski najrazličitijih vrsta tekstova. Sve tekstove koje bi trebalo prevesti ili lektorisati na ruski ili s ruskog jezika možete dostaviti elektronskom poštom ili dostavom, a mi ćemo odmah da napravimo procenu cene i vremena koje je potrebno za prevod te da izradimo odgovarajuću ponudu. Cena prevođenja za ruski jezik formira se u skladu sa složenošću projekta i rokom isporuke. Prevodilačka agencija Poliglotika ima snažan, visokoproduktivan i kompetentan tim prevodilaca za ruski jezik.\nPrevodilačka agencija Poliglotika za svu dokumentaciju i prevode na ruski ili s ruskog jezika garantuje strogu poverljivost. Naši prevodi sa ruskog i naruski jezik, izuzetnog su kvaliteta i zadovoljavaju najviše standarde struke.


Jos više kanala našim korisnicima | SBB\nJos više kanala našim korisnicima\nNašim korisnicima u periodu od 15. maja do 15. avgusta 2019. godine, otključavamo dodatne TV kanale iz ponude svim postojećim i novim korisnicima D3i platforme. To znači da će građani imati prilike da uživaju u programu više od 190 kanala, od kojih je preko 60 u HD rezoluciji. Pored ovoga, dostupno im je preko 14.000 popularnih naslova u Video klubu preko EON aplikacije, koji neprekidno raste.\nZa korisnike Premium i Diamond paketa, pripremili smo poseban katalog sa dodatnim atraktivnim naslovima. Svakog 15og u mesecu, tokom promotivnog perioda katalog će biti obogaćen sa 10 novih filmova različitih žanrova.\nKontinuirano radimo na inoviranju TV, internet i telefonskih servisa i sa ponosom ističemo da je EON platforma najbrže rastuća TV platforma u Srbiji.


Konkurs umetničkih instalacija "Evropa je ovde 2021"\nKonkurs umetničkih instalacija „Evropa je ovde 2021“\nBEOGRAD – Delegacija Evropske unije u Srbiji raspisuje tematski, umetnički konkurs za dostavljanje predloga angažovanih i interaktivnih umetničkih instalacija na temu “Evropa je ovde 2021”.\nOvaj umetnički nagradni konkurs, kao i tri najbolja predloga, deo su kampanje koju sprovodi Delegacija Evropske unije u Srbiji povodom obeležavanja Dana Evrope u maju 2021. godine.\nTri predloga koja će stručni žiri odabrati biće izložena u javnom prostoru u Beogradu, Nišu i Novom Sadu na Dan Evrope, počevši od 8. ili 9. maja 2021. godine do kraja maja 2021, u okviru manifestacije obeležavanja Dana Evrope u Srbiji.\nOsnovni kriterijum za odabir umetničke instalacije je odgovor na temu „Evropa je ovde 2021“, a pod ovim sloganom promovišu se vrednosti EU, kao što su ljudsko dostojanstvo, sloboda, demokratija, ravnopravnost, poštovanje vladavine prava i ljudskih prava, solidarnost, navodi se u saopštenju.\nPredlog umetničke instalacije treba da bude angažovan umetnički rad ili umetničko delo, 3D interaktivna instalacija u prostoru, koja komunicira temu konkursa „Evropa je ovde 2021“ putem sledećih medija: multimedija, skulptura, ready-made objekata i slično.\nSvaki od tri dobitnika dobiće 5.000 evra (neto, u dinarskoj protiv vrednosti) za izradu umetničke instalacije, kao i njeno izlaganje u određenom javnom prostoru u jednom od tri grada i pokrivanje troškova.\nDan Evrope obeležava se svake godine 9. maja i slavi mir i jedinstvo u Evropi.


U izjavi za prištinski portal insajder.com, Dražević je rekao da se napad dogodio u nedelju, oko tri sata posle ponoći, kada su svi u kući spavali.\n"Spavao sam kući sa suprugom i decom, gađali su i sobu u kojoj smo spavali. Oštetili su mi sobu i lokal, pošto su gađali rafalom sa puta", kazao je Dražević, koji je bivši oficir Vojske Jugoslavije. Pored sobe i lokala oštećen je i krov kuće na kojem je slomljeno oko 60 crepova, kazao je on i dodao da niko nije povređen u napadu.\nOn je rekao da, i pored saveta prijatelja, nije hteo da prijavi slučaj policiji, jer sumnja da policija može nešto da uradi.\nGovoreći o poseti Tačija njegovom lokalu, Dražević je rekao da je kosovskog predsednika uslužio kafom i rakijom.\n"On me je upitao da li može da popije kafu. Uslužio sam ga i jednom rakijom. Ja sam mu rekao: ’Dođi Hašime, mi smo zemljaci’, pošto sam ja iz Šipolja (predgrađe Mitrovice prema opštini Srbica). Smejali smo se i razgovarali", kazao je Dražević.\nNapad na porodičnu kuću Draževića je juče potvrdila i Policija Kosova.


Predložen pritvor za uhapšene u akciji "Neon" | Faktor.ba\nPredložen pritvor za uhapšene u akciji "Neon"\nobjavljeno: 08.02.2018. u 19:54\nKantonalno tužilaštvo u Sarajevu predložilo je određivanje jednomjesečnog privora za Selvedina Bulbula, Selmu Delić, Arnelu Ožegović i Ehlimanu Ćehajić, koji se sumnjiče za krivična djela navođenje na prostituciju i pranje novca.\nKako je za Faktor potvrdila Azra Bavčić, glasnogovornica Kantonalnog tužilaštva u Sarajevu, pritvor osumnjičenima predložen je zbog bojazni da bi boravkom na slobodi mogli uticati na svjedoke, prikriti ili uništiti dokaze, te ponoviti krivično djelo.\nČetvrka je uhapšena u sklopu policijske akcije kodnog naziva "Neon".\nVEZANI TEKST - Organizovana prostitucija: U policijskoj akciji "Neon" uhapšena još jedna žena\nVEZANI TEKST - Faktor saznaje: U akciji "Neon" uhapšena i Arnela Ožegović\nU ovoj akciji pretresena su dva stana Bulbula i kafić "Orlando", a pronađeno je oružje, municija, sef sa većom količinom novca, medikamenti, mobilni aparati i SIM kartice, notesi i drugi predmeti koji se mogu dovesti u vezu sa predmetnim krivičnim djelima.


Medijana na proleće ponovo dostupna turistima\nPočetak/Kultura/Medijana na proleće ponovo dostupna turistima\nGradnja zaštitne konstrukcije iznad vile sa peristilom na arheološkom nalazištu Medijana, započeta još 2012. godine, biće završena za mesec dana, a za posetioce će taj lokalitet biti otvoren na proleće naredne godine, najavili su danas predstavnici grada Niša, Zavod za zaštitu spomenika kulture Niš i niškog Narodnog muzeja.\nArhitetka Zavoda za zaštitu spomenika kulture Niš Mile Veljković kazao je da će nakon kompletnog natkrivanja vile sa peristilom biti potrebno da se naprave turističke staze i da se natkriju terme.\n„Do kraja godine godine trebalo bi da budu završene staze i prelazi preko mozaika. One se već projektuju u okviru projekta „Gradovi u fokusu“. Terme koje se nalaze sa severoistočne strane vile biće natkrivene u toku naredne godine“, rekao je Veljković prilikom obilaska Medijane.\nOn je podsetio da je projekat natkrivanja vile sa peristilom uradjen još 2009. godine, ali je Ministarstvo kulture taj projekat najpre obustavilo, a potom odobrilo 2012. godine.\nDirektor niškog Narodnog muzeja Nenad Spasić rekao je da će ta ustanova otkriti mozaike na Medijani nakon kompletnog završetka zaštitne konstrukcije. Spasić je najavio otvaranje muzeja na Medijani na proleće naredne godine.\n„U novoj postavci koja će biti veoma savremena, posetioci će moći da vide i artefakte koji do sada nisu predstavljani“, kazao je Spasić.\nPrema njegovim rečima, posetioci su ranije mogli da posmatraju mozaike sa visine, a sada će pod biti proziran čime će se obezbediti vizuelni kontakt sa mozaicima.\nGradonačelnik Niša Darko Bulatović rekao je da su grad Niš i država obezbedili 26 miliona dinara za završetak zaštitne konstrukcije iznad vile sa peristilom.\nOn je dodao da će ponovno otvaranje arhološkog nalazišta mnogo značiti za razvoj turizma i dolazak gostiju u Niš.\nZa izgradnju zaštitne konstrukcije i konzervaciju mozaika na arhološkom nalazištu Medijana grad Niš i država izdvojili su ukupno do sada 147 miliona dinara.\nArheološko nalazište Medijana Milje Veljković Narodni muzej Nenad Spasić


NYT: Ako Zaev izgubi...\nIzvor: B92, 16.Jul.2020, 07:02\nNjujork Tajms navodi se da bi poraz Zorana Zaeva na današnjim parlamentarnim izborima u Severnoj Makedoniji mogao da povuče zemlju i region u destabilizaciju.\n"Ukoliko stranka levog centra predvođena Zoranom Zaevim izgubi na današnjim izborima u Severnoj Makedoniji, to bi povuklo u destabilizaciju ne samo tu zemlju, već i širi region Jugoistočne Evrope, gde se više nerazrešenih pitanja vuku još >> Pročitaj celu vest na sajtu B92 << od ratnih devedesetih prošlog veka”, ocenjuje Njujork Tajms.\nKako navode, Zaev je učinio mnogo više od većine makedonskih političara u poslednjih 30 godina, koliko je ta država nezavisna.\n"Zaev koji je u januaru podneo ostavku na funkciju premijera kako bi omogućio formiranje tehničke vlade i organizovanje prevremenih izbora u Severnoj Makedoniji, omogućio je učlanjenje te zemlje u NATO i početak pregovora sa EU. On je takođe razrešio višedecenijski spor sa susednom Grčkom oko upotrebe imena Makednija”, navodi njujorški list, a prenosi portal Plusinfo.\nIpak, dodaje se u analizi, Zaev bi mogao da izgubi izbore zbog nezadovoljstva zbog potpisivanja Sporazuma sa Grčkom kojim je na imenu zemlje Makedonija dodata geografska odrednica Severna.\nNjujork Tajms navodi da je sporazum između Severne Makedonije i Grčke obustavio blokade za učlanjenje te zemlje u NATO i EU.\n"Najveći oponent Zaeva je lider opozicije Hristijan Mickoski koji je protiv promena imena zemlja i koji želi da revidira određene delove u Sporazumu sa Grčkom”, navodi Njujork Tajms\nNapominje i da je Mickoski i protiv Sporazuma sa Bugarskom, kao i protiv nedavno usvojenog zakona o pravima etničkih Albanaca u Severnoj Makedoniji koji čine, kako navodi list, četvrinu od ukupnog broja stanovništva te zemlje.


Reading: Stamatović odgovorio na optužbe\nZlatibor.News > Blog > Izbori > Stamatović odgovorio na optužbe\nUpdated 2017/03/25 at 3:15 PM\nU subotu, 25.marta, predsednički kandidat Milan Stamatović je na Zlatiboru održao vanrednu konferenciju za štampu povodom optužbi koje su se pojavile u javnosti.\n“U poslednja dva dana na udaru sam propagandnog štaba Aleksandra Vučića koji me je označio kao ukrajinskog špijuna i vođu mafijaškog Đukanovićevog klana na Zlatiboru, možda baš zato što sam jedini u ovoj kampanji jasno i glasno govorio da predsednik Putin ne sme da primi Vučića pre 2. aprila jer je mnogo puta obmanuo Ruse i da iza scenarija tzv. pokušaja državnog udara u Crnoj Gori, kao Milov saučesnik, stoji Aleksandar Vučić lično – izjavio je predsednički kandidat Milan Stamatović na vanrednoj konferenciji za novinare na Zlatiboru, dokazujući faksimilom dopisa iz Ambasade Ukrajine da je, upravo zato što je jedini u Srbiji zvanično primio delegaciju Vlade (ruskog) Krima, “zaradio” protest iz ovog diplomatskog predstavništva.\nZbog svih ovih napada na mene i još neke predsedničke kandidate, pogotovo Jankovića, Jeremića i Obradovića, pozivam sve opozicione kandidate koji se tako osećaju i delaju da zajedno uputimo zajednički protest međunarodnoj i domaćoj javnosti i institucijama – apeluje Stamatović i naglašava da su svi napadi i klevete bili na ličnoj osnovi: jedan je oklevetan da mu je žena vođa narko klana, jedan drugi da je ubio svog druga pre 25. godina, treći da je špijun CIA.\nOsim što smo nas četvorica targetovani i oklevetani na ličnoj osnovi, izborni proces u ovoj predizbornoj kampanji je najneregularniji od 1990, jer je medijski odnos zastupljenosti kandidata 92 % za Vučića, a samo 8 % za ostalu desetoricu – ističe Stamatović i dodaje da pojedini kandidati, poput Čanka i Preletačevića, rade za Vučićeve interese i da imaju zadatak da izbore predstave kao cirkus u kome je samo Vučić ozbiljan kandidat i da usmere sve glasove ka njemu kao jedinom garantu opstanka Srbije.\nTAGGED: izbori, izbori 2017, milan stamatovic, predsednicki izbori, srbija\nPrevious Article Obuka za članove radnog tela\nNext Article Bingo – 13. kolo – 25.03.2017.


Info / Region 39\nSkoplje -- Makedonsko ministarstvo unutrašnjih poslova saopštilo je da je sprečen pokušaj ugrožavanja ustavnog poretka i nedemokratskog preuzimanja vlasti.\nPortparol ministra unutrašnjih poslova Makedonije Ivo Koteski izjavio je na konferenciji za štampu u Skoplju da će danas biti podneta krivična prijava protiv četiri lica zbog pokušaja zbacivanja vlade.\nMeđu osumnjičenima je lider glavne opozicione Socijaldemokratske stranke Zoran Zaev, bivši šef obaveštajne službe, njegova supruga i još jedna osoba.\nMakedonski premijer Nikola Gruevski izjavio je da je opozicioni lider Zoran Zaev pokušao da ga uceni razgovorima dobijenim prisluškivanjem, na konferenciji za novinare sazvanoj nakon saopštenja MUP-a o podnošenju krivičnih prijava protiv četiri osobe, među kojima je lider opozicije, zbog pokušaja rušenja ustavnog poretka.\nGruevski je rekao da je imao četiri sastanka sa Zaevom između septembra i novembra, tokom kojih je opozicioni lider tražio da njegov Socijaldemokratski savez Makedonije (SDSM) uđe u vladu i zapretio objavljivanjem razgovora ukoliko se to ne dogodi, prenela je MIA.\n"Zaev je hteo da tehnička vlada bude odmah formirana, i ukoliko ne, rekao je da će objaviti snimljene telefonske razgovore na kojima je čitavo rukovodstvo zemlje, koje je dobio uz podršku jedne strane obaveštajne službe", rekao je Gruevski.\nZaev je rekao da poseduje razgovore predsednika, predsednika parlamenta, članova vlade, novinara i političara iz vladajuće koalicije i opozicije, od kojih su neki autentični.\n"Zaev je rekao da je održao seriju sastanaka sa tom stranom službom i tražio da mi formiramo tehničku vladu Makedonije", istakao je premijer.\nProteklih pet meseci, Zaev i visoki zvaničnici SDSM su najavljivali da poseduju "bombu" koja će proizvesti pad vlade.\nMakedonski državni tužilac potvrdio je da je policija podnela krivične prijave protiv četiri osobe, uključujući bivšeg šefa državne bezbednosti Zorana Veruševskog i njegove supruge.\nZaev je demantovao optužbe, navodeći da vlasti uzalud pokušavaju da spreče objavljivanje, kako je rekao, zapaljivih dokaza kriminalnog delovanja konzervativne vlade premijera Gruevskog.\nJankuloska je rekla da su neki od elektronskih fajlova pronađenih kod Veruševskog poverljivi, a da drugi ukazuju na nelegalno prisluškivanje telefona.\n"Zadovoljni smo materijalnim dokazima koje imamo da podržimo optužbe i ostavićemo kancelariji tužioca da odredi njihovu vrednost", dodala je ministarka.


Vesti online / Vesti / Ex YU / Dodik: Niko se ne može igrati Republikom Srpskom\nČinjenica da su inicijativu SDA osudili i u bošnjačkim intelektualnim krugovima, ali i pojedini lideri stranaka, pokazuje koliko je ona zapravo besmislena, rekao je danas predsedavajući Predsedništva BiH Milorad Dodik.\nOn je za RTRS istakao da podržava sve što je slovo Dejtona, a to ne znači BiH kakvu je kreirao Bakir Izetbegović, njegov otac i drugi koji su pridobili visokog predstavnika da u njihovo ime krši međunarodno pravo. Takva BiH nije prihvatljiva i nikada neće ni biti, rekao je Dodik.\n- Ovde se radi o spasavanju ili pozicioniranju Bakira Izetbegovića i SDA na jednoj novoj osnovi. Niko se ne može na taj način igrati Republikom Srpskom - poručio je Dodik.


Vidovdanski koncert uz Nišlije i Svrljižane -\nVidovdanski koncert uz Nišlije i Svrljižane\n28.06.2019. Jelena Radovanović Kultura Ostavi komentar\nAleksinački letnji festival večeras će biti u znaku velikog srpskog praznika Vidovdana, a publika će imati priliku da uživa u gajdama, etno muzici i poeziji na dijalektu.\nVidovdanski koncert, koji počinje u 20 sati na platou Doma kulture, upriličiće vokalno-instrumentalni sastav „Niško zone”, koji neguje tradicionalnu muziku Balkana. Etno grupa iz Niša postoji sedam godina, a u Aleksincu su poslednji put nastupali aprila meseca.\nVeče će upotpuniti Violeta Jović, srpska književnica, koja je poznata i po tome što stvara na dijalektu. S obzirom da potiče iz svrljiškog kraja, svoju poeziju i stare srpske pesme izuzetno dobro predstavlja na dijalektu. Kao „čuvara jezika srpskog juga” aleksinačka publika je uvek rado dočeka.\nPosetioci ALEF-a večeras će imati priliku da čuju i Lazara Savića iz Svrljiga, koji tradicionalnu muziku izvodi na gajdama i cevari, ali i još jedanaest instrumenata. Ovaj muzičar, koji postaje prepoznatljiv kao jedan od „čuvara tradicije”, nedavno je doneo nagradu sa 19. Međunarodnog dečjeg etno-festivala u bugarskom gradu Haskovu. Publika u ovom kraju imala je prilike da ga čuje i sredinom meseca, kada je u Donjem Suhotnu nastupao u sklopu manifestacije „Selu u pohode”.\nOrganizatori iz aleksinačkog Centra za kulturu i umetnost i ovoga puta najavljuju da će u slučaju lošeg vremena program biti održan u velikoj sali Doma kulture.\nPrevious Post:Četvrt veka sa Milisavom\nNext Post:Premijera aleksinačke predstave u Beogradu


Petronijević: Englezi ponovo u ofanzivi, cilj im je da izazovu sukobe - Kosovo Online\n5. Decembar 2021. • 17:48\nNakon svega što smo doživeli od Britanaca, imenovanje specijalnog izvestioca za Balkan sera Stjuarta Piča samo po sebi može da dovede do zloslutnog zaključka. Čim se Englezi toliko negde angažuju da ne dođe do sukoba, bojim se da to predstavlja ozbiljno upozorenje za nas, izjavio je advokat Goran Petronijević, prenosi Sputnjik.\nBritanski način izazivanja krize gotovo uvek je prvo verbalan, zatim sledi medijsko promovisanje nepostojeće krize koja veoma lako može da se izrodi iz nekog malog povoda, navodi Petronijević pojašnjavajući da se radi o već isprobanoj matrici.\nPetronijević kaže da bi voleo da sazna po kojem se osnovu, koji je u skladu sa međunarodnim pravom, Pič pojavljuje na Balkanu.\n"Imamo dugogodišnje diplomatske odnose sa Velikom Britanijom na nivou ambasade, zato se i pitam kakva je uloga takvih visokih izaslanika. Kakve zadatke oni ovde imaju van diplomatskih aktivnosti? Moja pretpostavka može da ide samo u pravcu da ser Stjuart Pič ima određene nekonvencionalne naloge da određenim vaninstitucionalnim metodama izazove neke aktivnosti. Sumnjam u to da je ta njegova aktivnost usmerena na to da se na ovim prostorima detektuju sitne razlike iz kojih spinovanjem može da se izazove sukob", kaže Petronijević.\nPič, objašnjava Petronijević, može da bude neko na koga ambasador Velike Britanije može da prenese određena ovlašćenja ali, uz saglasnost Vlade u Londonu kao i organa države Srbije. Koliko je njemu poznato, Srbija sa Velikom Britanijom nema međudržavni sporazum za takvu vrstu aktivnosti.\n"To je izmišljotina na koju smo navikli kroz ovaj dug vremenski period sankcija, raznih mirovnih pregovora i sporazuma gde se kroz instituciju međunarodnog prava provlačila i osoba koja je trebalo da nadgleda implementaciju tog sporazuma. Šta gospodin Pič ovde nadgleda? Zato je moja pretpostavka da su njegove aktivnosti ovde isključivo subverzivnog karaktera i da njime treba da se pozabave naše službe bezbednosti", rekao je Petronijević.\nPovodom saopštenja britanske vlade u kome se, između ostalog, navodi da će Stjuart Pič sa britanskim partnerima raditi na podršci dijalogu Beograda i Prištine, Petronijević postavlja pitanje šta u celom tom procesu predstavlja Velika Britanija ako je garant Briselskog sporazuma Evropska unija.\n"Oni su navikli da na Balkanu može lako da plane, to je za njih istorijska abeceda i bojim se da naši ‘prijatelji’ Englezi ponovo kreću u ofanzivu da ovde izazovu sukobe", kategoričan je on.\nVlast u Srbiji, kaže Petronijević, nalazi se u veoma teškoj poziciji, jer je pod permanentnim pritiskom sa Zapada i objašnjava činjenicom da nam se sve ovo događa zbog dobrih odnosa sa Rusijom.\n"Velika Britanija i SAD se toliko sada zanimaju za Balkan i proglašavaju ga svojim prvorazrednim interesom da liče na misice koje se neprestano bore za mir u svetu, protiv globalnog zagrevanja i za ekološke pokrete. To je veoma providan izgovor za ono šta u suštini rade, a to je da pokušavaju da izazovu sukobe na Balkanu, jer oni gube svakim danom čak i u zemljama čiji su bili saveznici", zaključuje Petronijević.\nSrbija Zapadni Balkan Briselski dijalog Stjuart Pič Goran Petronijević\nImenovanjem glavnog maršala ratnog vazduhoplovstva Stjuarta Piča za specijalnog izaslanika za Zapadni Balkan Velika Britanija želi da utiče na unutrašnje procese u Srbiji kako bi oslabila njenu poziciju i na međunarodnom planu i u pregovorima sa Prištinom, ocenio je predsednik Odobra za Kosovo i Metohiju Skupštine Srbije Milovan Drecun, prenosi Tanjug.\nMilić: Imenovanje Piča otežavajuća okolnost za Srbiju\nLjepojević: Stjuart Pič imenovan pod pritiskom SAD


Čelnici Evrolige odlučili su da sezona u ovom takmičenju, ali i Evrokupu, bude nastavljena kada za to budu bili stvoreni uslovi.\nIako su postojale priče da će sezona biti poništena, na kraju od toga neće biti ništa. Onog trenutka kada virus korona više ne bude bio prijetnja košarkaši će se vratiti na parket, a ne očekuje se da to bude prije druge polovine maja. Odlučeno je ovo na konferencijskom sastanku Upravnog odbora koji je trajao puna četiri sata.\nCrvena zvezda je u trenutku prekida sezone bila 14. na tabeli Evrolige sa učinkom 11-17, dok je Partizan obezbijedio prednost domaćeg terena u doigravanju u Evrokupu. U četvtfinalu treba da se sastane sa Uniksom iz Kazanja.\n"Takmičenje će se nastaviti kad situacija dozvoli da postoje optimalni zdravstveni i sigurnosni uslovi za sve učesnike, u skladu sa preporukama nadležnih zdravstvenih organa i lokalnih uprava. Prioritet je završetak sezone u Evroligi sa postojećim formatom, što znači igranje preostale faze regularne sezone, doigravanje i Fajnal-for. To bi najvjerovatnije podrazumijevalo završetak poslije prvobitno zakazanih majskih datuma, a raspored mečeva mogao bi se po potrebi promijeniti. Isti prioritet će biti primijenjen i u Evrokupu".\nEvroliga na kraju navodi da bi svi njeni učesnici trebalo da daju svoj doprinos u borbi protiv koronavirusa na svaki mogući način.\nEvroliga Evrokup koronavirus\nOptužbe Mikele Persiko\nTeške optužbe: Juventus znao da im je igrač zaražen, ćutali da bi odigrali meč sa Interom?


Esad Hodžić: Vlast u Prijepolju se ne može formirati bez SDP-a - PPmedia\nEsad Hodžić: Vlast u Prijepolju se ne može formirati bez SDP-a\nPosted on\t25 априла, 2016 2:21 pm by adminpp033\nZadovoljni smo rezultatima koje smo postigli na jučerašnjim izborima, jer ovaj put imamo preko 700 glasova više nego na prethodnim, rečeno je na koferenciji za novinare Sandžačke demokratske partije. Prema rečima predsednika Opštinskog odbora ove stranke Esada Hodžića, nezadovoljstvo postoji zbog kupovine glasova od strane brojnih partija, koje je bilo prisutno na skoro svimj biračkim mestima u Prijepolju.\nSDP je na loklanim izborima u Prijepolju osvojila oko 4200 glasova, odnosno 9 mandata. To je za oko 700 glasova više u odnosu na prethodne izbore, a ponavljanjem izbora na biračkom mestu br. 52 na Kolovratu, gde su uočene nepravilnosti, očekujemo da će to biti i za 1000 glasova više nego 2012. godine, rečeno je na konferenciji.\nHodžić je zadovoljan rezultatima, ali ne i porukama koje svrstavaju u nacionalne blokove, a koje je tokom kampanje slala kolaicija okupljena oko SNS-a, kao i trgovinom glasovima tokom celog izbornog dana, od strane više političkih stranaka.\nVlast u Prijepolju se ne može formirati bez SDP, jer smo najveća stranka u ovoj opštini. Otvoreni smo za razgovore sa budućim koalicionim partnerima, pokušaćemo da se dogovorimo sa SNS-om, kao i sa drugim strankama, ali i prilikom sklapanja buduće koalicije naš ćilj je ispravljanje poruke koja nas svrstava u nacionalne blokove i nikako nije dobra za Prijepolje, dodao je Hodžić.


Film „Zovem se Nero” pobednik 22. FAF-a - Dnevni list Danas\nPočetna » Kultura » Film „Zovem se Nero” pobednik 22. FAF-a\nFilm „Zovem se Nero” pobednik 22. FAF-a\nDodelom nagrada za najbolje filmove i projekcijom filma „Toni Erdman” sinoć je svečano zatvoren 22. Festival autorskog filma.\n0Piše: Danas Online 04. decembra 2016. 09.59\nOvogodišnji Festival autorskog filma završen je dodelom glavnih nagrada u Domu omladine. Gran pri „Aleksandar Saša Petrović“, u iznosu od 5000 evra, za najbolji film glavnog, takmičarskog programa pripao je filmu „Zovem se Nero”, iranskog reditelja Rafi Pitsa, a u ime fondacije Aleksandar Saša Petrović zahvalio se profesor Božidar Radenković.\nNa repertoaru 22. FAF-a prikazano je 81 filmsko ostvarenje u devet festivalskih dana u periodu od 25. novembra do 3. decembra u deset bioskopskih sala. Festival je do sada posetilo oko 24 000 gledalaca, a ostvarenja koja su izazvala najveće interesovanje publike biće prikazana na BIS od 4. do 7. decembra u Domu omladine, Dvorani Kulturnog centra Beograda i bioskopu „Fontana“. Više o nagradama, kao i program FAF-a na BIS možete pronaći na zvaničnom sajtu festivala faf.rs.


Najbolja gradska uprava u 2019. godini je požarevačka • Poportal\n18/03/2020 Biljana Petrović0\nGradska uprava grada Požarevca danas ( sreda, 18.3.2020.godine ) je dobila od strane Ministarstva državne uprave i lokalne samouprave sredstva u iznosu od 2.600.000 dinara. Ova sredstva su dodeljena kao nagrada za „Najbolju gradsku upravu u 2019. godini“, navodi se u saopštenju.\nOva nagrada je dodeljena kao primer dobre prakse pod nazivom „Odgovorno upravljanje javnom svojinom grada Požarevca“, za oblast odgovrnost i vladavina prava. Grad Požarevac odazvao se javnom pozivu Ministarstva državne uprave i lokalne samouprave koji je bio objavljen početkom ove godine.\nAleksandar Simonović, načelnik Gradske uprave Grada Požarevca prilikom današnjeg potpisivanja ugovora nije krio zadovoljstvo činjenicom da su iz nadležnog ministarstva prepoznali rad i zalaganje lokalne samouprave na podizanju standarda i kvaliteta iz pomenute oblasti.\n„Po donošenju zakonskih i podzakonskih propisa nadležno odeljenje za imovinsko-pravne poslove Gradske Uprave Grada Požarevca u proteklom periodu prikupilo je celokupnu dokumentaciju za 16.000 nepokretnosti koji su predmet javne svojine Grada Požarevca, od kojih su za 14.500 nepokretnosti podneti zahtevi i izvršen upis prava javne svojine Grada Požarevca u javne knjige grada. Ovde je reč o poslovnim prostorijama, stanovima, građevinskom zemljištu…“, rekao je Simonović i posebno apostrofirao šta su koristi od pomenutog upisa:\n„Time se stvaraju preduslovi za aktivno raspolaganje stvarima u javnoj svojini Grada Požarevca, čime se omogućava da različite grupe zainteresovanih ostvare odgovarajuća prava.Ovo je pogotovu značajno za koriščenja stanova od strane lica koja su u stanju socijalnih potreba i licima iz ranjivih grupa. “\nDodatan benefit,po rečima Simonovića, je taj da su svi prikupljeni podaci o nepokretnostima koji su predmet javne svojine dostupni zainteresovanim građanima:\n„Prikupljeni podaci uneti su u katastar nepokretnosti, tako da na njihovom portalu (e-katastar nepokretnosti) mogu da se dobiju sve informacije o predmetnoj nepokretnosti kao i postojanju drugih informacija.\nDobijena sredstva biće utrošena za finansiranje aktivnosti koje bi dovele do potpune realizacije prikupljanja podataka i upisa nepokretnosti koja su u javnoj svojini Grada Požarevca.


Vladina komisija usvojila paket sankcija Moskvi\nTanjug 15. marta 2022. 12:28\nPODGORICA – Nakon kritika predstavnika međunarodne zajednice zbog neprimenjivanja restriktivnih mera prema Rusiji, Komisija za politički sistem Vlade Crne Gore usvojila je danas jednoglasno paket sankcija Moskvi, koji je prethodno usvojio Savet Evropske unije.\nKomisijom je predsedavao potpredsednik vlade i aktuelni mandatar za sastav nove izvršne vlasti Dritan Abazović.\nPodgoričke Vijesti su ranije prenele da crnogorska vlada u tehničkom mandatu još nije donela odluku o restriktivnim merama prema Rusiji, jer za njeno donošenje nema većinu.\nZamenik pomoćnika američkog državnog sekretara i specijalni izaslanik za Zapadni Balkan Gabrijel Eskobar pozvao je juče Crnu Goru da sledi rukovodstvo EU i da u potpunosti primeni sankcije na medije Rušia Today (RT) i Sputnjik, zbog, kako je naveo, obmanjujućih članaka i širenja dezinformacija, kao i na ruske državljane i njihovu imovinu.\n„Crna Gora treba da sledi vođstvo EU i da u potpunosti primeni sankcije na RT i Sputnjik, koji šire opasne dezinformacije i propagandu u pokušaju da opravdaju Putinov ničim izazvan rat“, rekao je Eskobar za podgoričke Vijesti.


JAVNOSTI PREDSTAVLJENI REZULTATI PRIMENE TAVI-PROGRAMA: PROTEZA-ŽIVOTA VREDNA – Institut za kardiovaskularne bolesti Dedinje\nHome/Vesti/JAVNOSTI PREDSTAVLJENI REZULTATI PRIMENE TAVI-PROGRAMA: PROTEZA-ŽIVOTA VREDNA\n-Presrećan sam što rukovodim institucijom čiji stručni timovi bez problema mogu da izvedu svaku proceduru koja se u svetu kardiovaskularne medicine danas primenjuje. U to nas je i ovog puta uverio naš tim koji je juče uspešno implantirao tri TAVI-proteze pacijentima čiji život je bio ozbiljno ugrožen. Bio je to izuzetno značajan dan za Institut „Dedinje“ jer je uspešno primenjen TAVI-program koji zvanična srpska medicina tek treba da prihvati, a koji je u svetskoj medicini već odavno oberučke prihvaćen. Reč je o izuzetno komfornoj metodi zamene aortnog zaliska, bez reza i traume, a podrazumeva implantaciju biološke perkutane valvule u aortnu poziciju, kod pacijenata koji imaju teško suženje aortnog zaliska. Za njih je klasična hirurgija bila visokorizično rešenje, a ova metoda nezamislivo komforan način da „bez reza“ zamene svoj oboleli aortni zalistak i za dan-dva odu kući. Ovakva ugradnja aortnog zaliska je zamena za tešku, nimalo jednostavnu, klasičnu hirurgiju koja podrazumeva presecanje grudne kosti, veliki rez, zaustavljanje rada srca, prebacivanje na veštačka pluća i vantelesni krvotok dok operativni zahvat traje, i naravno, duži boravak u bolnici i duži oporavak kod kuće – rekao je otvarajući konferenciju za medije, direktor Instituta „Dedinje“ prof.dr Milovan Bojić.\nNa Institutu „Dedinje“, već odavno je spreman i edukovan tim lekara za izvođenje TAVI-programa. Ovog puta TAVI-proteze sa biološkim aortnim zaliskom napravljenim od goveđe srčane ovojnice, dobilo je troje pacijenata. Procedure su izveli prof.dr Dragan Sagić, upravnik Službe za invazivnu i interventnu kardiovaskularnu dijagnostiku i terapiju i dr Darko Boljević.\n– Mi smo juče za nepuna tri sata uspešno ugradili tri TAVI-proteze, što je podstaklo proktora prof. dr Matjaža Bunca iz UKC Ljubljana, da nakon završenih procedura kaže kako je veoma iznenađen brzinom i stručnošću naših lekara i medicinskog osoblja koji su izveli ove zahvate, te izvanrednom pripremom i pacijenata i same procedure. Te reči našeg gosta, eksperta za plasiranje TAVI-proteza, su značajno priznanje i Institutu i stručnom timu koji je juče procedure primenio-kaže prof.dr Dragan Sagić i objašnjava da su u početku ove proteze rađene kod visokorizičnih pacijenata, međutim, sada se TAVI aortne valvule, zbog manjeg rizika i izuzetnog komfora, u razvijenom svetu plasiraju i niskorizičnim pacijentima, te se broj ugrađenih TAVI-proteza u razvijenom svetu iz godine u godinu drastično multiplicira.\nProf.dr Aleksandra Nikolić objašnjava da je priprema ovih pacijenata potpuno personalizovana, jer se TAVI-proteza naručuje i pravi za svakog pacijenta ponaosob.\n-To onda podrazumeva ozbiljnu skenersku i ultrazvučnu obradu svakog pacijenta, uz kristalno jasnu kliničku sliku i uzimanje preciznih podataka prema kojima će proteza biti izrađena, što je potpuno novi pristup u lečenju ovih pacijenata. Pacijente koji su juče rađeni, da nije ovog programa, morali bismo usmeriti na klasičnu hirurgiju, ali to bi za njih bio visokorizičan vid lečenja, jer oni spadaju u kategoriju bolesnika sa visokim mortalitetom, tako da ova procedura njima jednostavno znači život i povratak svakodnevnim aktivnostima-kaže prof.dr Aleksandra Nikolić.\n-Čast mi je što mi je ukazana prilika da budem u timu koji osvremenjuje srpsku medicinu. Drago mi je što smo u prilici da radimo procedure koje rade i naše kolege u Evropi i svetu, a za dobrobit naših pacijenata, poput ovih kojima su juče ugrađene TAVI-valvule, bez ikakve traume, minimalno invazivnom metodom. Naši pacijenti su dobro i već možemo da planiramo njihov otpust, što ranije, nakon primene radikalne, za pacijenta prilično traumatične klasične hirurgije, nije bilo moguće-rekao je dr Darko Boljević.\n-Ovo je metoda koja omogućava lakše lečenje svim bolesnicima. Stoga se ovoj vesti sa našeg Instituta sigurno raduju svi pacijenti sa aortnom stenozom, ali, ovo je pre svega života vredna vest za one bolesnike koji zbog visokog rizika nisu mogli biti tretirani klasičnom hirurgijom. Ovo za njih znači da na veoma jednostavan način, uz minimalan procenat komplikacija mogu dobiti duži i kvalitetniji život. Zaista, metoda od izuzetnog značaja za rutinsku kliničku praksu-smatra prof.dr Petar Otašević,upravnik institutske klinike za kardiologiju.\n-Veliki je ovo korak za srpsku medicinu, kardiologiju i kardiohirurgiju. Pacijenti koji su za klasičnu hirurgiju zamene aortne valvule, zbog visokog rizika i visoke postoperativne smrtnosti bili praktično otpisani, dobili su ovom intervencijom priliku da produže svoj životni vek. Metoda je skupa, ali se nadamo da će u budućnosti i mnogo lakši pacijenti dobiti priliku da se leče na ovaj način-veruje prof.dr Miljko Ristić, savetnik direktora Instituta.\nProf.dr Bojić je rekao da TAVI-procedura još uvek nije na spisku usluga Republičkog fonda zdravstvenog osiguranja, ali da je Institut „Dedinje“, ostvarujući sopstvene prihode, od strane trećih, eksjugoslovenskih tržišta deo sredstava uložio u kupovinu TAVI-proteza i omogućio našim stručnim timovima da savladaju ovu fantastičnu tehniku. Ekonomska situacija svakako diktira da li će ova metoda biti involvirana u programe Fonda zdravstvenog osiguranja, jer je reč o ,za naše uslove skupoj intervenciji čija cena je 27.ooo EUR, ali za one kojima život znači, nijedna cena nije visoka. A dobili su priliku da to urade kod kuće, u svojoj Srbiji, za mnogo manje novaca nego drugde. I za moguće zainteresovane pacijente sa širih geografskih prostora važna je upravo ta činjenica da je za ovu procedura u Institutu „Dedinje“ potrebno izdvojiti mnogo manje novaca nego bilo gde u Evropi. TAVI-programom postižemo mnogo: pacijentima dajemo komfor i visokokvalitetnu uslugu, institut minimalno zarađuje, ne gubi, a naši doktori se spremaju da jednog dana u budućem „Dedinju 2“ ovu metodu masovno primenjuju na “tržišnim“ pacijentima, a nadamo se sa poboljšanjem materijalne situacije u društvu i „fondovskim“ pacijentima -kaže prof.Bojić.\nNakon konferencije novinari su sa doktorima Instituta posetili pacijente. Dočekali su ih nasmejani Rajna, Časlav i Dušan. Niko od njih nije mogao skriti emocije, svesni prilike za produženi život koja im je ovom intervencijom pružena. Grlili su svoje doktore i zakazali sledeće viđenje negde u nekoj lepoj kafanskoj bašti. Uskoro, jer, već se spremaju svojim kućama.\nU skromnim materijalnim uslovima našeg društva ekonomski faktor će svakako biti ograničavajući, jer kao što je na tržištu skupo sve što je savremeno i komforno, tako i ova fantastična tehnika zahteva značajna materijalna ulaganja. Jer, ovde je reč o plasiranju proteze koja je napravljena od skupih materijala i proizvod je visoke tehnologije.\nPacijent vrlo kratko, svega nekoliko dana, čeka da proteza po njegovim merama bude napravljena. Na njenom vrhu je biološki aortni zalistak, koji će zameniti oboleli. Da bude običnom čitaocu jasnije, TAVI je zapravo jedna vrsta stenta većih dimenzija, jer je namenjen velikom krvnom sudu, aorti, na čijem vrhu su u zaštitnoj košuljici upakovani listići zalistaka, napravljeni od goveđeg perikarda (goveđe srčane ovojnice). Ta tri listića koji imitiraju listiće pacijentovih aortnih zalistaka, proizvođač na protezu ušiva ručno. Ta se proteza, osim u iznimnim slučajevima kad to nije moguće, plasira preko butne arterije.


Đapan: Za izradu Strategije razvoja u FBiH bit će dovoljno 150.000 KM -\n“Nakon toga donesena je odluka o izradi Strategije, za šta je iz federalnog budžeta izdvojeno 96.000 KM, dok je 54.000 KM obezbijedila Ambasada Švicarske u BiH preko Razvojnog programa Ujedinjenih nacija (UNDP). Također, značajnu podršku pružaju nam Svjetska banka, Britanska ambasada u BiH i njemački program međunarodne saradnje – GIZ.”, izjavio je Ljubiša Đapan direktor Federalnog zavoda za programiranje razvoja, koji je određen da koordinira izradu.\nNa pitanje da li će za čitav proces donošenja ovog dokumenta biti dovoljan iznos od 150.000 KM, budući da su neke zemlje EU, poput Hrvatske, za tu namjenu, kao i za jačanje cjelokupnog sistema strateškog planiranja, izdvojile 4,3 miliona eura, Đapan je odgovorio potvrdno jer “zaposleni iz Zavoda rade veliki dio posla, a eksperti samo ono za šta je potrebna ekspertiza po pojedinim oblastima i podoblastima.”\n“Dakle, prvi put Strategija razvoja se radi zajedničkim snagama svih zainteresovanih snaga u Federaciji. Formirani su Izvršni tim koji operativno rukovodi izradom Strategije i Koordinacioni tim koji usmjerava i nadzire cjelokupan proces. Članovi Koordinacionog tima su predstavnici Ureda premijera, Generalnog sekretarijata Vlade, 11 federalnih ministarstava, federalnih zavoda za programiranje razvoja i statistiku, Udruženja poslodavaca FBiH, Federalne privredne komore, Gender centra, svih 10 kantonalnih vlada i Saveza općina i gradova FBiH. Na taj način, u procesu izrade Strategije, zastupljeni su svi nivoi vlasti i sve zainteresovane strane u Federaciji.”, kaže Đapan.\n“Kad je u pitanju način izrade strateških dokumenata, u dosadašnjem periodu su bili angažovani eksperti koji su ih radili, nije bilo učešća javnih institucija, izrada je bila jako skupa a implementacija veoma slaba. Danas Strategiju razvoja radimo uz minimalne troškove i učešće svih zainteresovanih strana u FBiH (oko 1.500 učesnika u cjelokupnom procesu). Zbog toga ćemo ovaj dokument smatrati našim u pravom smislu te riječi što je pretpostavka za visok stepen implementacije.”, naglasio je Đapan.\nUpravo su zbog tog implementacionog dijela, koji je najteži kod svih strateških dokumeneta, uvedene novine.\n“Novim načinom smo, u dogovoru s Federalnim ministarstvom finansija, u cijelosti uskladili implementacione i budžetske dokumente i povezali ih sa Strategijom razvoja, na način da se mjere iz Strategije razvoja preuzimaju kao programi u implementacionim i budžetskim dokumentima (ova obaveza je propisana Uredbom o planiranju i izvještavanju), nakon čega ministarstva i institucije navode aktivnosti koje će na najbolji mogući način implementirati mjere iz strateškog dokumenta. Dakle, nema više “lutanja” odnosno nepredviđenih situacija.”, objasnio je Đapan.\n“Na taj način bi ministarstva i institucije znatno manje vremena trošili na tehničke stvari i bolje bi usmjerili fokus na suštinu procesa planiranja i izvještavanja, a to je rad na društveno – ekonomskom razvoju i rastu standarda građana.”, poručio je direktor Federalnog zavoda za programiranje razvoja Ljubiša Đapan u intervjuu za Fenu.


Ekipa TSC-a iz Bačke Topole u okviru 22. kola Linglong Tire Super lige Srbije gostuje u Užicu gde će odmeriti snage sa ekipom Zlatibora.\nPomoćnih u stručnom štabu gostiju Dušan Bajić ističe da poštuje ekipu Zlatibora, naročito zbog dobrih rezultata u poslednje dva kola, ali da njegova ekipa želi novu pobedu.\n’’Protivnik je pokazao da poseduje kvalitet, prethodne utakmice su igrali sa dve ekipe koje su na tabeli ispred TSC-a, ali su se dobro držali i nisu izgubili. Zlatibor ima jak motiv i želju da opstane u ovom rangu takmičenja, ali mi imamo motiv da odigramo dobru utakmicu, da ostvarimo maksimalno dobar rezultat i pobedimo.’’\nMeč 22. kola Linglong Tire Super lige Srbije između Zlatibora i TSC-a igra se u utorak 16. februara 2021. godine, sa početkom u 14:00 časova. Obezbeđen je direktan televizijski prenos ovog susreta na prvom programu TV Arena sport.


Dopuštanje korisnicima da kreiraju sopstvene lokacije tima - SharePoint\nDopuštanje korisnicima da kreiraju sopstvene lokacije tima\nKao administrator, možete da dopustite korisnicima u vašem preduzeću da kreiraju sopstvene lokacije tima da bi upravljali projektima i povezanim dokumentima. Kreiranje lokacije je podrazumevano uključeno, tako da ako korisnik ima dozvole Kreiranje podlokacija u odredišnoj nadređenoj lokaciji, podešavanje nove lokacije tima za korisnike je lako i radi se klikom na vezu na stranici „Lokacije“ i davanjem imena lokaciji. Podrazumevano nove lokacije tima se kreiraju u okviru osnovne SharePoint lokacije, na primer https://contoso.sharepoint.com. Alternativno možete da navedete putanju gde će se kreirati nove lokacije tima, na primer https://contoso.sharepoint.com/teamsites/userProjects. Možete da navedete i prilagođeni predložak da biste kontrolisali ponašanje novih lokacija tima.\nDa biste kontrolisali da li korisnici mogu ili ne mogu da kreiraju sopstvene lokacije tima:\nIzaberite stavku postavke, a u okviru Pokretanje lokacije, odaberite nešto od sledećeg:\nSakrij vezu da biste onemogućili podrazumevane dozvole koje dozvoljavaju kreiranje lokacija za korisnike u preduzeću i da biste sakrili vezu Nove lokacije na stranici lokacija.\nPrikaži vezu da biste omogućili podrazumevane dozvole koje dozvoljavaju kreiranje lokacija za korisnike u preduzeću i da biste načinili vezu Nove lokacije vidljivom na stranici lokacija. Ovo je podrazumevana postavka.\nNapomena : Ova funkcionalnost radi samo ako osnovna kolekcija lokacija koristi predložak lokacije tima.\nNapomena : Ako izaberete opciju Sakrij vezu, administratori će i dalje moći da kreiraju lokacije sa stranice „Još sadržaja“ na sistemu SharePoint, kao i svaki drugi korisnik koji za to ima dozvolu.\nAko je izabrana opcija Prikaži vezu, postavite putanju u polje Kreiraj lokacije u okviru ka nadređenoj lokaciji u okviru koje će nove lokacije tima biti kreirane ili ostavite ovo polje prazno da bi se nove lokacije tima kreirale direktno u okviru osnovne lokacije.\nAko je izabrana opcija Prikaži vezu, izaberite jednu od sledećih opcija:\nSakriveno od korisnika – da biste sakrili opciju smernica za zadržavanje od korisnika na predlošku koji će videti tokom kreiranja nove lokacije tima. Ovo je podrazumevana postavka.\nOpcionalni izbor – da biste načinili primenu smernica za zadržavanje opcionalnom za nove lokacije tima\nZahtevani izbor – da biste zahtevali od korisnika da primene smernice za zadržavanje za nove lokacije tima\nAko je izabrana opcija Prikaži vezu, odaberite da li korisnici moraju ili ne moraju da pruže ime sekundarnog kontakta za njihovu lokaciju tima. Podrazumevana postavka je Nije potrebno.\nAko je izabrana opcija Prikaži vezu, potvrdite izbor u polju za potvrdu Koristi obrazac sa ovog URL-a da biste koristili prilagođeni predložak za nove lokacije tima i unesite URL adresu za predložak. Ona može biti puna URL adresa (http://contoso.sharepoint.com/templates/MyCustomTemplate) ili relativna URL adresa (/templates/MyCustomTemplate). Kada je ova opcija izabrana, vi kontrolišete ponašanje novih lokacija tima navođenjem predloška koji se koristi za sve nove lokacije tima.\nDozvole za lokaciju\nKada korisnici kreiraju sopstvene lokacije tima uz pomoć veze Nova lokacija na stranici lokacija, jedinstvene korisničke grupe se kreiraju za posetioce, članove i vlasnike korišćenjem podrazumevanih postavki u sistemu SharePoint Online. Nova lokacija ne nasleđuje dozvole od njene nadređene lokacije. Ove grupe se automatski imenuju dodavanjem imena lokacije imenu grupe, na primer„Projekat X – Članovi“ i kontrolišu ko može da vidi koje informacije na lokaciji.\nNa početku, kada korisnici kreiraju lokacije, oni su jedini koji imaju pristup lokaciji. Vlasnici lokacije onda dalje mogu da dele lokaciju i dodele dozvole korisnicima kao i obično.\nViše informacija o korišćenju podrazumevanih postavki dozvola u sistemu SharePoint Online potražite u članku Podrazumevani nivoi dozvola.\nViše informacija o nasleđivanju dozvola potražite u članku Šta je nasleđivanje dozvola?.\nNove lokacije će imati sopstvenu strukturu navigacije. Neće naslediti navigaciju od nadređene lokacije. Kada korisnik kreira novu lokaciju tima, veza ka lokaciji će se pojaviti na njihovoj listi praćenih lokacija.


Migranata previše — kontrola nemoguća - Sputnjik Srbija\n00:26 14 April 2021\n08:00 25.08.2015 (osveženo 16:19 05.10.2015) Preuzmite kraći link\nOd početka izbegličke krize, premijer Vučić i ministar unutrašnjih poslova Nebojša Stefanović trude se da ubede građane da je Srbija potpuno bezbedna, ponavljajući da je među migrantima minimalan broj incidenata i da su miroljubivi. Takođe tvrde da Srbija ima dovoljne policijske i druge bezbednosne snage koje prate situaciju.\nStefanović: Migranti zasad nisu bezbednosni rizik\nMeđutim, vojni analitičar Aleksandar Radić za Sputnjik kaže da čak i uz najbolju organizaciju nema šanse da se sprovede iole relevantna bezbednosna provera migranata koji prolaze kroz Srbiju, iz prostog razloga što veliki broj ljudi ulazi u zemlju u kratkom roku. Među njima mogu biti i teroristi.\n„Nijedna služba bezbednosti na području Balkana, uključujući i srpske, nije do sada bila upoznata sa situacijom na Bliskom i Srednjem istoku. Operativci ne govore jezike koje koriste ti ljudi. Potrebno je imati i kvalitetnu informacionu bazu da biste mogli da funkcionišete sa takvim novim izazovom. Zbog toga mislim da bezbednosne strukture regiona, počev od Grčke, Makedonije, pa Srbije, propuštaju izbeglice bez pokušaja da se sagleda šta bi oni mogli na duži rok da predstavljaju u bezbednosnom smislu“, kaže Radić.\nZaključuje da je svima na Balkanu samo stalo da ti ljudi što pre odu ka severu, jer ako među njima ima islamskih terorista, oni postaju tuđi problem.\nS druge strane, profesor na Fakultetu bezbednosti Zoran Dragišić smatra da je šansa da islamski teroristi dođu u Srbiju sa migrantima minimalna i da građani treba da imaju poverenja u bezbednosne službe i Vladu Srbije, jer nisu same u ovom poslu.\n„Postoje međunarodni sporazumi o razmeni poverljivih informacija i saradnji među službama bezbednosti, baze podataka o potencijalnim ili teroristima koji su već uključeni u neke strukture ID, ti podaci se razmenjuju. Pritom treba imati u vidu da migranti koji dolaze na našu teritoriju prođu Grčku i Makedoniju. Službe tih zemalja vrše ozbiljne provere, a nakon toga i naša policija obavlja trijažu izbeglica“, podseća Dragišić.\nOn dodaje da su pod apsolutnom kontrolom bezbednosnih službi osobe i organizacije za koje postoji sumnja, pa i dokazi da se bave regrutovanjem terorista, i da su regrutni centri u Srbiji, na Kosovu i Metohiji, ali i u BiH pod kontrolom naših službi bezbednosti, ali i službi partnerskih zemalja koje sarađuju.\nObama pozvao i Mustafu u goste\n„I te kako vode računa o tome šta se tamo dešava, da se ne ostvaruju kontakti između tih ljudi i migranata, prate da li neko od ovih koji dolaze eventualno kontaktira neke ljude u Srbiji. I tu postoje procedure koje službe bezbednosti primenjuju u praćenju i kontroli pojava takvih lica. One su zakonom određene kao tajna, tako da obični građani nemaju uvid u to. Nemaju čak ni članovi parlamentarnih odbora koji kontrolišu službe bezbednosti“, tvrdi Dragišić.\nPoziv predsednika SAD Baraka Obame premijeru Vučiću na samit o Islamskoj državi sledećeg meseca Zoran Dragišić vidi kao priznanje Vladi Srbije na onome što je dosad uradila u borbi protiv ekstremizma i terorizma, ali i kao lično priznanje premijeru, dok Aleksandar Radić susret lidera u Njujorku ocenjuje kao očigledan pokušaj da se leče posledice rata čiji se kraj ne nazire.\nInteresantno je da je na samit o borbi protiv terorizma 29. septembra američki predsednik, pored Vučića, lično pozvao i premijera Kosova Isu Mustafu.\nbezbednost, ilegalni migranti, migranti, EU, Islamska država, Aleksandar Vučić, Aleksandar Radić, Zoran Dragišić, Nebojša Stefanović, Isa Mustafa, Barak Obama, Srbija


Otkrivamo ko je bio meta bombaškog napada na Paliluli - NOVA portal\nOtkrivamo ko je bio meta bombaškog napada na Paliluli\nHronika Autor:Marko Radonjić30. dec. 202011:59 > 12:22\nŽarko G. (51), najverovatnije je slučajno povređen kada su, za sada nepoznati napadači. bacili dve ručne bombe između zgrada u Višnjičkoj ulici kod broja 8 u beogradskom opštini Palilula. Prema nezvaničnim informacijama našeg portala, meta napada bio je komšija koji živi u zgradi pored, za koga su komšije posvedočile da je diler droge.\nPrva snažna eksplozija odjeknula je noćas oko 2 sata, a nakon što su komšije izašle da vide šta se dešava, odjeknula je i druga.\nKako su za portal Nova.rs posvedočili očevici, njihov komšija Žarko slučajno je ranjen kada je izašao na terasu da vidi šta se dešava. Nekoliko minuta kasnije, on je kolima Hitne pomoći transportovan u Urgentni centar.\nMuškarac povređen u eksploziji bombe u Višnjičkoj\nKomšije nerado pričaju o ovom događaju, plašeći se za svoju bezbednost, jer su, kažu oni, dileri droge u zgradi pored, i da su oni najverovatnije i bili meta napada.\n„Bukvalno me je i gaća podigla eksplozija. Nisam znao šta se dešava, ali nisam se previše ni iznenadio, jer se svašta ovde radi, veruj mi. Nisu sigurno išli na takmičenje iz fizike kada im je neko u dva sata ujutru bacio bombe“, rekao nam je jedan od komšija.\nPrema nezvaničkim saznanjima našeg portala iz policije, organima reda dobro su poznate osobe koje žive u zgradi pored, i navodno su, prema prvim informacijama, upravo oni bili meta napada, jer se bave trgovinom drogom. Navodno, sukob između napadača i onih kojima je bomba bila namenjena jeste to što su oni navodno sarađivali sa policijom.\nIz MUP-a su danas rekli da je policija pokrenula istragu o ovom slučaju.